GBE BUBU Albanian Amerika Tokunɔgbe Arabic Armenian (West) Bengali Bicol Bislama Bulgarian Cambodian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greenlandic Gujarati Haitian Creole Hiligaynon Hindi Hungarian Icelandic Igbo Indonesian Italian Japanese Kannada Kiluba Kirghiz Korean Latvian Lithuanian Luganda Macedonian Malagasy Malayalam Marathi Mizo Mongolian Moore Myanmar Niuean Norwegian Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tiv Tshiluba Tsonga Turkish Twi Ukrainian Urdu Vietnamese\n‘Nye Mawu, ɖo ŋku dzinye hena nye nyui.’—NEXEMYA 13:31.\n1. Aleke Yehowa nyoa dɔme na amewo katãe?\nNE ALILIKPOWO do eye yame mekɔ o ŋkeke geɖe eye emegbe ŋdɔ va te ʋuʋu la, ehea tɔtrɔ dzeameŋu vɛ. Dzo ɖoa amewo me eye wokpɔa dzidzɔ. Nenema ke ne ŋdɔ ʋu sesĩe eye ku ɖi ɣeyiɣi didi aɖe eye emegbe tsi dza vie—alo tsi gã aɖe boŋ dza la—enaa dzidzeme kple gbɔdzɔe. Mía Wɔla lɔlɔ̃tɔ, Yehowa, ye wɔ yame ƒe nɔnɔmea alea wònye nunana wɔnuku. Yesu he susu yi Mawu ƒe dɔmenyonyo dzi esime wòfia nu be: “Milɔ̃ miaƒe ketɔwo . . . eye mido gbe ɖa ɖe amesiwo le mia yome tim la ta, bena ne miazu mia Fofo, si le dziƒo la, ƒe viwo; elabena eyae nana eƒe ɣe dzena na ame vɔ̃ɖiwo kple ame nyuiwo, eye wònana tsi dzana na ame dzɔdzɔewo kple ame madzɔmadzɔwo.” (Mateo 5:43-45) Ẽ, Yehowa nyoa dɔme na amewo katã. Ele be esubɔlawo nadze agbagba be yewoasrɔ̃ eyama to alesi woƒe ŋku anɔ ame bubuwo ƒe nyuiwɔwɔ ŋui me.\n2. (a) Susu ka tae Yehowa nyoa dɔme na amewo? (b) Nuka ŋue Yehowa léa ŋku ɖo le alesi míele nu wɔmee ɖe eƒe dɔmenyonyoa ŋu?\n2 Nukatae Yehowa nyoa dɔme na amewo? Tso esime Adam dze nuvɔ̃ me ke la, Yehowa medzudzɔ ŋkuléle ɖe amegbetɔwo ƒe nɔnɔme nyuiwo ŋu o. (Psalmo 130:3, 4) Eƒe tameɖoɖo enye be yeagbugbɔ ameƒomea me tɔ toɖolawo aɖo te ake le Paradiso me. (Efesotɔwo 1:9, 10) Eƒe amenuveve wɔe be mɔkpɔkpɔ le mía si be woava ɖe mí tso nuvɔ̃ kple blibomademade me to Dzidzimevi si ƒe ŋugbe wodo dzi. (Mose I, 3:15; Romatɔwo 5:12, 15) Tafea ƒe ɖoɖoa dzi xɔxɔ se ʋu mɔ be míava ɖo blibodede gbɔ mlɔeba. Fifia Yehowa le ŋku lém ɖe mía dometɔ ɖesiaɖe ŋu be yeakpɔ alesi míele nu wɔmee ɖe yeƒe dɔmenyonyoa, kple nɔnɔme bubuawo, ŋui. (Yohanes I, 3:16) Ekpɔa nusianu si míewɔna be míatsɔ aɖe míaƒe ŋudzedzekpɔkpɔ ɖe eƒe dɔmenyonyoa ŋu afia la. Apostolo Paulo ŋlɔ bena: ‘Mawu menye madzɔmadzɔtɔ be, wòaŋlɔ miaƒe dɔwɔwɔ kple lɔlɔ̃ si mieɖe fia le eƒe ŋkɔ ta be o.’—Hebritɔwo 6:10.\n3. Biabia kawo mee wòle be míadzro?\n3 Ekema aleke míate ŋu asrɔ̃ Yehowa le alesi míaƒe ŋku anɔ ame bubuwo ƒe nyuiwɔwɔ ŋui me? Mina míadzro biabia siawo ƒe ŋuɖoɖowo me le míaƒe agbenɔnɔ ƒe akpa ene me: (1) le Kristotɔwo ƒe subɔsubɔdɔa me, (2) le ƒomea me, (3) le hamea me, kple (4) le míaƒe ƒomedodo kple ame bubuwo me.\nLe Gbeƒãɖeɖe Kple Nusrɔ̃lawo Wɔwɔ Me\n4. Aleke gomekpɔkpɔ le Kristotɔwo ƒe subɔsubɔdɔa me nye eɖeɖe fia be míele ŋku lém ɖe amewo ƒe nɔnɔme nyuiwo ŋui?\n4 Yesu ɖo nya si eƒe nusrɔ̃lawo biae be wòaɖe lu kple gbe wuwluiawo ƒe lododoa gɔme na yewo la ŋu be, “abɔ la enye xexe la me.” Abe Kristo ƒe nusrɔ̃la siwo li egbea ene la, míekpɔa nyateƒenya sia dzea sii ne míele gbeadzisubɔsubɔdɔa wɔm. (Mateo 13:36-38; 28:19, 20) Míaƒe gbeadzisubɔsubɔdɔ lɔ nusi dzi míexɔ se la gbɔgblɔ le gaglãgbe ɖe eme. Nyateƒe si wònye be wodze si Yehowa Ðasefowo le woƒe tso aƒeme yi aƒeme kple ablɔwo dzi subɔsubɔdɔa ta nye kpeɖodzi be míele amesiwo katã dze be woase Fiaɖuƒegbedasia la dim vevie. Vavãe, Yesu gblɔ be: “Ne miayi ɖe du alo kɔƒe aɖe me la, midi amesi dze le eme la vevie.”—Mateo 10:11; Dɔwɔwɔwo 17:17; 20:20.\n5, 6. Nukatae míekua kutri le tɔtrɔ yi amewo gbɔ le woƒe aƒewo me me?\n5 Ne míele gegem ɖe amewo dzi la, míeléa ŋku ɖe alesi wowɔa nu ɖe míaƒe gbedasia ŋui ŋu. Ɣeaɖewoɣi la, míekpɔnɛ be ame aɖe aɖo to mí le aƒe aɖe me, gake aƒea me tɔ bubu aɖe ado ɣli agblɔ be, “Míedi miaƒe gbedasia o,” eye wòahiã be míatrɔ adzo. Aleke wòtena ɖe mía dzii enye si be ame ɖeka ƒe tsitretsiɖeŋu alo ɖekematsɔleme nakpɔ ŋusẽ ɖe ame bubuwo ƒe ɖetsɔleme dzi! Ekema nukae míate ŋu awɔ be míayi edzi anɔ ŋku lém ɖe amewo ƒe nɔnɔme nyuiwo ŋu?\n6 Aƒe ma ke me yiyi ɣebubuɣi le míaƒe gbeƒãɖeɖedɔa me le nuto ma me ate ŋu aʋu mɔnukpɔkpɔ na mí be míaƒo nu na amesi tsi dzeɖoɖo gbãtɔ nu la tẽ. Ŋkuɖoɖo nusi dzɔ ɣemaɣi dzi ate ŋu akpe ɖe mía ŋu be míadzra ɖo. Ðewohĩ susu nyuiwoe tsitretsiɖeŋula la tsɔ wɔ nu nenema esi wòsee le eɖokui me be mele be yeaɖe mɔ na amesi di be yease Fiaɖuƒegbedasia be wòasee o ta. Ðewohĩ etu eƒe nukpɔsusu ɖe alakpanya siwo wòse ku ɖe susu siwo ta míevaa amewo gbɔ dzi. Gake esia mexea mɔ ɖe míaƒe Fiaɖuƒea ŋuti gbeƒãɖeɖe edziedzi le aƒe ma me kple aɖaŋudzedze be míaɖɔ nukpɔsusu gbegblẽa ɖo la nu o. Míaƒe didi enye be míakpe ɖe amewo katã ŋu be Mawu ŋuti sidzedze vavãtɔ nasu wo si. Ekema ɖewohĩ Yehowa ahe ame ma ɖe eɖokui ŋu.—Yohanes 6:44; Timoteo I, 2:4.\n7. Nukae ate ŋu akpe ɖe mía ŋu be dzideƒo nanɔ mía si ne míele gbeƒã ɖem na amewo?\n7 Nya si Yesu gblɔ na eƒe nusrɔ̃lawo ƒe akpa aɖe ku ɖe ƒometɔwo ƒe tsitretsiɖeŋu ŋu. Ðe megblɔ be, “Elabena meva ame kple fofoa, vinyɔnu kple dadaa, ŋutsuvi srɔ̃ kple lɔ̃xoa dome ma ge” oa? Yesu gblɔ kpee be: “Ame ƒe ketɔwo anye ye ŋutɔ ƒemetɔwo.” (Mateo 10:35, 36) Ke hã, nyawo dzɔna eye amewo ƒe nɔnɔme trɔna. Dɔléle kpata aɖe, ƒometɔ aɖe ƒe ku, afɔkuwo, nuteɖeamedziwo, kple nu bubu geɖewo kpɔa ŋusẽ ɖe alesi amewo wɔa nui ɖe míaƒe gbeƒãɖeɖedɔa ŋu dzi. Ne dzi ɖena le mía ƒo—be amesiwo míeɖea gbeƒã na maxɔ nyaa akpɔ gbeɖe o—la, ɖe míanye amesiwo le ŋku lém ɖe woƒe nɔnɔme nyuiwo ŋu nyateƒea? Ðe manyo be nàtsɔ dzidzɔ atrɔ yi wo gbɔ le aƒea me ɣebubuɣi oa? Ðewohĩ woƒe nɔnɔme ɖe mía ŋu atrɔ. Ɣeaɖewoɣi la, menye nusi míegblɔ ye nana wotrɔa nɔnɔme o, ke alesi míegblɔe hã ye. Gbedodoɖa vevie na Yehowa hafi adze gbeƒãɖeɖedɔa gɔme akpe ɖe mía ŋu godoo be dzideƒo nanɔ mía si eye míatsɔ Fiaɖuƒegbedasia ana le mɔ si dzɔa dzi na ame nu.—Kolosetɔwo 4:6; Tesalonikatɔwo I, 5:17.\n8. Ne Kristotɔwo ƒe ŋku le woƒe ƒometɔ dzimaxɔsetɔwo ƒe nɔnɔme nyuiwo ŋu la, nukae ate ŋu ado tso eme?\n8 Le hame aɖewo me la, ƒome ɖeka me tɔ akpa gãtɔ nyea Yehowa subɔlawo. Zi geɖe la, nusi léa dzi na ɖeviawo eye wòʋãa wo enye alesi ƒometɔ tsitsi aɖe wɔ nuteƒee eye eƒe anyinɔnɔ nyui kple wo le ƒomea me kpakple le srɔ̃ɖegbenɔnɔa me wɔnɛ be ɖeviawo hã trɔa woƒe dzi. Wɔwɔ ɖe apostolo Petro ƒe aɖaŋuɖoɖo dzi kpe ɖe srɔ̃nyɔnu Kristotɔ geɖe ŋu be woɖe wo srɔ̃wo ‘nya aɖeke magblɔmagblɔe.’—Petro I, 3:1, 2.\n9, 10. Aleke Yakob kple Yosef siaa ƒe ŋku nɔ woƒe ƒomea ƒe nɔnɔme nyuiwo ŋui?\n9 Ƒomedodo kplikplikpli si tea ƒometɔwo ƒoa ƒui la nye afi bubu si míate ŋu alé ŋku ɖe amewo ƒe nɔnɔme nyuiwo ŋu le. Bu alesi Yakob wɔ nui kple viaŋutsuwo ŋu kpɔ. Le Mose I, ta 37, kpukpui 3 kple 4 la, Biblia ɖee fia be Yakob lɔ̃ Yosef vevie. Esia na Yosef nɔviŋutsuwo ʋã ŋui ale gbegbe be woɖoe be yewoawu yewo nɔvia gɔ̃ hã. Gake kpɔ alesi Yakob kple Yosef va wɔ nui emegbe le woƒe agbe mee ɖa. Woa kple evea siaa ƒe ŋku nɔ woƒe ƒomea ƒe nɔnɔme nyuiwo ŋu.\n10 Esi Yosef nye nuɖuɖudzikpɔla le Egipte-nyigba si dzi dɔ to le la, exɔ nɔvia siwo va egbɔ. Esime meɖe eɖokui fia wo enumake o la, eto mɔ aɖewo nu kpɔ egbɔ be wokpɔ wo katã dzi nyuie eye wokpɔ nuɖuɖu tsɔ yi na wo fofo si ku amegã la. Ẽ, togbɔ be wolé fu Yosef va yi hã la, ewɔ nu wòɖe vi na wo. (Mose I, 41:53–42:8; 45:23) Nenema kee esime Yakob nɔ eƒe kuba dzi la, egblɔ yayranyawo ɖi na viaŋutsuwo katã. Togbɔ be woƒe nuwɔna gbegblẽwo wɔe be woxɔ mɔnukpɔkpɔ aɖewo le wo si hã la, womeɖe ame aɖeke le anyigbaa ƒe domenyinu la xɔxɔ me o. (Mose I, 49:3-28) Lɔlɔ̃ si nu metsina o kae nye si Yakob ɖe fia le go sia me!\n11, 12. (a) Nyagblɔɖi me kpɔɖeŋu kae ɖo kpe alesi wòle vevie be míana míaƒe ŋku nanɔ ƒomea me tɔwo ƒe nɔnɔme nyuiwo ŋu dzi? (b) Nukae míesrɔ̃ tso fofo si le Yesu ƒe vi nudomegblẽla ƒe lododoa me gbɔ?\n11 Yehowa ƒe dzigbɔgbɔ blewu le nuwɔwɔ kple Israel-dukɔ xɔsemanɔsitɔwo me gana míese alesi wòléa ŋku ɖe amewo ƒe nɔnɔme nyuiwo ŋu gɔme ɖe edzi wu. Yehowa zã nyagblɔɖila Hosea ƒe ƒomea ƒe nɔnɔme tsɔ wɔ eƒe lɔlɔ̃ si nu metsina o ƒe kpɔɖeŋui. Hosea srɔ̃, Gomer, wɔ ahasi zi geɖe. Ke hã, Yehowa gblɔ na Hosea be: “Gayi nalɔ̃ nyɔnu, si ame bubu le lɔlɔ̃m, eye wònye gbolo la, abe alesi Yehowa lɔ̃ Israel-viwo, ke woawo trɔ ɖe mawu tutɔwo ŋu, eye wole weintsetsebolo lɔ̃m la ene.” (Hosea 3:1) Nukata wòxlɔ̃ nui alea? Yehowa nyae be dukɔ si tra tso yeƒe mɔwo dzi la me tɔ aɖewo awɔ nu ɖe yeƒe dzigbɔɖia nu. Hosea gblɔ be: “Emegbe Israel-viwo atrɔ adi Yehowa, woƒe Mawu la, kple woƒe fia Dawid; eye woanɔ dzodzom nyanyanya ava Yehowa kple eƒe dɔmenyo gbɔ le ŋkekeawo ƒe nuwuwu.” (Hosea 3:5) Ðikeke mele eme o be esia nye kpɔɖeŋu nyui si ŋu míate ŋu ade ŋugble le ne ƒomekuxiwo dze ŋgɔ mí. Wò ŋku si anɔ ƒomea me tɔ bubuwo ƒe nɔnɔme nyuiwo ŋu ate ŋu anye dzigbɔgbɔɖi ƒe kpɔɖeŋu nyui aɖe ya teti nàɖo.\n12 Yesu ƒe lododo ku ɖe vi nudomegblẽla la ŋu hã na míese alesi míana míaƒe ŋku nanɔ míaƒe ƒomea ƒe nɔnɔme nyuiwo ŋu la gɔme ɖe dzi. Ŋutsuvi ɖevitɔa trɔ gbɔ va aƒe esi wòɖe asi le agbe manyatalenua nɔnɔ ŋu megbe. Fofoa wɔ nu ɖe eŋu nublanuikpɔkpɔtɔe. Aleke fofoa wɔ nui ɖe ŋutsuvi tsitsitɔ si medzo le eƒe ƒomea gbɔ kpɔ o la ƒe nyatoƒoetotoa ŋu? Esi fofoa nɔ nu ƒom na via tsitsia la, egblɔ be: “Vinye, wò la èle gbɔnye ɣesiaɣi, eye nusiwo katã nye tɔnye la, tɔwòe.” Esia menye nyaŋuɖoɖo le dziku me o ke boŋ enye fofoa ƒe kpeɖoɖo eƒe lɔlɔ̃ na via dzi. Eyi edzi be: ‘Ðeko wòle be míakpɔ dzidzɔ, elabena nɔviwò sia ku eye wògagbɔ agbe; ebu, eye wogakpɔe.’ Míawo hã míate ŋu ayi edzi ana míaƒe ŋku nanɔ amewo ƒe nɔnɔme nyuiwo ŋu nenema ke.—Luka 15:11-32.\nLe Kristo-hamea Me\n13, 14. Mɔ siwo dzi míaɖe lɔlɔ̃ ƒe fiasedede afia le le Kristo-hamea me la dometɔ ɖeka ɖe?\n13 Abe Kristotɔwo ene la, míaƒe taɖodzinu enye be míawɔ nu ɖe lɔlɔ̃ ƒe fiasededea nu. (Yakobo 2:1-9) Anɔ eme be míaxɔ míaƒe hamea me tɔ siwo ƒe ganyawo to vovo tso mía tɔ gbɔ ya. Gake ɖe ‘vovototodedeameme’ si ameƒomevinyenye, dekɔnu aɖe me tɔ nyenye, alo le mawusubɔsubɔ me hena vɛ kpɔtɔ le mía mea? Ne nenemae la, aleke míate ŋu awɔ ɖe Yakobo ƒe nuxlɔ̃amea dzii?\n14 Dzaa dodo na amesiwo katã vaa Kristotɔwo ƒe kpekpewo vividoɖeameŋutɔe nyea kpeɖodzi be míenye amedzrowɔlawo. Ne míedo ŋgɔ te ɖe ame yeye siwo va Fiaɖuƒe Akpata me ŋu heɖo dze kpli wo la, vɔvɔ̃ kple ŋukpe si anɔ wo me do ŋgɔ la ado ɖa. Le nyateƒe me la, ame aɖewo siwo de Kristotɔwo ƒe kpekpe zi gbãtɔ gblɔ be: “Amesiame ɖe xɔlɔ̃wɔwɔ fia. Ðeko wòwɔ abe ɖe wonyam xoxo ene. Nye dzi dze eme ale gbegbe.”\n15. Aleke woate ŋu akpe ɖe ɖeviwo ŋu le hamea me be woatsɔ ɖe le ame tsitsiwo mee?\n15 Ne wokpã le kpekpewo le hame aɖewo me megbe la, sɔhɛ ʋɛ aɖewo aƒo wo ɖokui nu ƒu ɖe Fiaɖuƒe Akpata me loo alo le egodo, eye ŋu anɔ wo kpem woanɔ wo ɖokui ɖem ɖa tso ame tsitsiwo gbɔ. Afɔ nyui kae woate ŋu aɖe be woatsɔ atsi nɔnɔme sia nui? Nyateƒee, afɔɖeɖe gbãtɔ enye be dzilawo nahe wo viwo le aƒeme ahadzra wo ɖo ɖe kpekpeawo ŋu. (Lododowo 22:6) Woate ŋu ade dɔ asi na wo be woadi agbalẽ vovovo siwo katã zã ge miele la ada ɖe asitsɔƒe ale be nusiwo katã ahiã be miatsɔ ɖe asi ayi kpekpewo la nanɔ amesiame si. Dzilawo ate ŋu ade dzi ƒo hã na wo viwo be woaɖo dze kpui aɖewo kple ame tsitsiwo kple dɔnɔwo le Fiaɖuƒe Akpata me. Nya siwo me susu le kpɔkpɔ agblɔ na amesiawo ƒomevi ate ŋu ana ɖeviwo nakpɔ dzidzɔ le wo ɖokui me.\n16, 17. Aleke ame tsitsiwo ate ŋu alé ŋku ɖe ɖevi siwo le hamea me ƒe nɔnɔme nyuiwo ŋui?\n16 Ele be nɔviŋutsu kple nɔvinyɔnu tsitsiwo natsɔ ɖe le ɖevi siwo le hamea me la me. (Filipitɔwo 2:4) Woate ŋu ado ŋgɔ ate ɖe ɖeviwo ŋu aɖo dze kpli wo le mɔ dedziƒoname nu. Zi geɖe la, wotrɔa asi le nya vevi aɖewo ŋu le kpekpea me. Woate ŋu abia ɖeviwo nenye be kpekpea vivi wo nu kple nenye be wose nya vevi aɖe si dzɔ dzi na wo si woadi be yewoade nuwɔna me. Esi ɖeviwo hã nye hamea ƒe akpa vevi aɖe ta la, ele be woade bubu wo ŋu le alesi woɖoa to vevie ta eye woakafu wo ɖe ŋuɖoɖo ɖesiaɖe si wona le kpekpea me alo gome ɖesiaɖe si wokpɔ le wɔnaawo me la ta. Alesi ɖeviwo dea ha kple ame tsitsiwo le hamea me kple alesi wowɔa aƒemedɔ bɔbɔewo aɖee afia be woate ŋu ava kpɔ agbanɔamedzi gãwo hã gbɔ nyuie emegbe.—Luka 16:10.\n17 To agbanɔamedziwo xɔxɔ me la, sɔhɛ aɖewo wɔ ŋgɔyiyi ɖo afisi woƒe gbɔgbɔmenɔnɔmewo na be woxɔ agbanɔamedzi siwo kpe wu. Dɔdasi aɖe si anɔ wo si hã akpe ɖe wo ŋu be woaɖu bometsinuwɔnawo dzi. (Timoteo II, 2:22) Dɔdasi siawo ate ŋu ‘ado’ nɔviŋutsu siwo le didim be yewoava subɔ abe subɔsubɔdɔwɔlawo ene la ‘akpɔ.’ (Timoteo I, 3:10) Woƒe gomekpɔkpɔ le kpekpeawo me faa kple woƒe dzonɔameme le subɔsubɔdɔa me, kpakple woƒe ɖetsɔtsɔ le hamea me tɔwo katã me, kpena ɖe hamemegãwo ŋu be woakpɔ woƒe ŋutetewo adze sii ne wole wo ŋu bum be yewoatsɔ agbanɔamedzi bubu aɖewo akpee na wo.\nŊkuléle Ðe Amewo Katã ƒe Nɔnɔme Nyuiwo Ŋu\n18. Ʋɔnudɔdrɔ̃ me mɔtetre kawo wòle be woaƒo asa na, eye nukatae?\n18 Lododowo 24:23 gblɔ be: “Ame dzi dede le ʋɔnudɔdrɔ̃ me menyo o.” Dziƒonunya bia be hamemegãwo naƒo asa na ameŋkumekpɔkpɔ ne wole nyawo drɔ̃m le hamea me. Yakobo gblɔ be: “Nunya, si tso dziƒo la, gbã la eŋuti kɔna, emegbe la eƒe dɔme fana, efaa tu, elɔ̃na wogbea nya nɛ, nublanuikpɔkpɔ kple kutsetse nyuiwo yɔe fũ, medea vovo amewo dome o, alakpa mele eme o.” (Yakobo 3:17) Eme kɔ ƒã be, ehiã be hamemegãwo nakpɔ egbɔ be woa ŋutɔwo ƒe ƒomedodowo kpakple seselelãmewo nagatsyɔ woƒe ʋɔnudɔdrɔ̃ dzi esime wole ŋku lém ɖe amewo ƒe nɔnɔme nyuiwo ŋu o. Hakpala Asaf ŋlɔ bena: “Mawu tsi tre ɖe Mawu ƒe ha la me, eye wòdrɔ̃ ʋɔnu le mawuwo [“amesiwo le abe mawuwo ene,” si fia amegbetɔ ʋɔnudrɔ̃lawo] dome. Ɣekaɣi miadrɔ̃ ʋɔnu madzɔmadzɔ ase ɖo, eye miade ame vɔ̃ɖi la dzi?” (Psalmo 82:1, 2) Le esia ta, hamemegã Kristotɔwo ƒoa asa na amedzidede ƒe nuwɔna suetɔ ɖesiaɖe gɔ̃ hã le afisiwo wole nya siwo ku ɖe xɔlɔ̃wo alo ƒometɔwo gbɔ kpɔm le. To mɔ sia nu la, woakpɔ ɖekawɔwɔ si le hamea me ta eye woana Yehowa ƒe gbɔgbɔ nate ŋu awɔ dɔ bɔbɔe le eme.—Tesalonikatɔwo I, 5:23.\n19. Mɔ kawo nue míaƒe ŋku nɔa amewo ƒe nɔnɔme nyuiwo ŋu le?\n19 Ne míena míaƒe ŋku le nɔviŋutsuwo kple nɔvinyɔnuwo ƒe nɔnɔme nyuiwo ŋu la, míeɖea nɔnɔme si nɔ Paulo si esime wòƒo nu na Tesalonika-hamea fiana. Egblɔ be: “Ke míeɖo dzi ɖe mia ŋu le Aƒetɔ la me bena, miewɔa nusi míede se na mi la, eye miegale ewɔ ge hã.” (Tesalonikatɔwo II, 3:4) Anɔ bɔbɔe na mí be míatsyɔ nu ame bubuwo ƒe vodadawo dzi ne míaƒe ŋku le woƒe nɔnɔme nyuiwo ŋu. Míaƒe ŋku anɔ nusiwo me míate ŋu akafu mía nɔviwo le la ŋu, eye míaƒo asa na vodadadidi le ame ŋu ƒe gbɔgbɔ. Paulo ŋlɔ bena: “Wodina tso xɔnuviwo gbɔ, bene woakpɔ wo nuteƒewɔlawoe.” (Korintotɔwo I, 4:2) Menye amesiwo dzi xɔnuvidɔ le la ɖeɖeko sie wobia nuteƒewɔwɔ tsoe o ke boŋ mía nɔviŋutsu kple nɔvinyɔnu Kristotɔwo katã ƒe nuteƒewɔwɔ hã nana woƒe nu dzea mía ŋu. Ewɔnɛ be míetena ɖe wo ŋu wu eye wòdoa ŋusẽ Kristotɔwo ƒe xɔlɔ̃wɔwɔ hã. Nukpɔsusu si nɔ Paulo si ɖe nɔviawo ŋu le eƒe ŋkekea me la va sua mía si. Wonye ‘hadɔwɔlawo na Mawu ƒe fiaɖuƒe la’ kple ‘ŋusẽdoamelawo’ na mí. (Kolosetɔwo 4:11) Míetoa esia dzi ɖea Yehowa ƒe nɔnɔme fiana.\n20. Yayra kawo amesiwo ƒe ŋku nɔa amewo ƒe nɔnɔme nyuiwo ŋu la axɔ?\n20 Nyateƒee wònye be míawo hã míedoa gbe ɖa abe Nexemya ene esi wògblɔ be: ‘Nye Mawu, ɖo ŋku dzinye hena nye nyui.’ (Nexemya 13:31) Aleke dzi dzɔa mí enye si be Yehowa léa ŋku ɖe amewo ƒe nɔnɔme nyuiwo ŋu! (Fiawo I, 14:13) Mina míawo hã míawɔe nenema ke le nuwɔwɔ kple ame bubuwo me. Esia wɔwɔ ana xɔxɔ kple agbe mavɔ nɔnɔ le xexeme yeye si tu aƒe ŋutɔ me la ƒe mɔkpɔkpɔ mí.—Psalmo 130:3-8.\n• Nukatae Yehowa nyoa dɔme na amewo katã?\n• Aleke míana míaƒe ŋku nanɔ amewo ƒe nɔnɔme nyuiwo ŋu\n• le míaƒe subɔsubɔdɔa me?\n• le míaƒe ƒomea me?\n• le míaƒe hamea me?\n• le míaƒe ƒomedodowo katã me?\nTogbɔ be Yosef nɔviwo lé fui do ŋgɔ hã la, eƒe ŋku nɔ woƒe nɔnɔme nyuiwo ŋu\nTsitretsiɖeŋu mexea mɔ na mí be míagakpe ɖe amesiame ŋu o\nTogbɔ be Yakob-viwo wɔ nusiwo mesɔ o va yi hã la, mete yayra wo dometɔ aɖeke o\nMido dzaa na amewo katã le Kristotɔwo ƒe kpekpewo me\nƉoe Ɖe Amewo Ɖoe Ɖe Amewo Wò Ŋku Nanɔ Amewo Ƒe Nɔnɔme Nyuiwo ŋu\nw03 6/15 axa 17-22


Mateo 27 | Biblia Le Internet Dzi | Xexe Yeye Gɔmeɖeɖe\nWokplɔ Yesu yi na Pilato (1, 2)\nYuda de ka ve (3-10)\nYesu le Pilato ŋkume (11-26)\nWoɖu fewu le eŋu (27-31)\nWohee ɖe ati ŋu le Golgata (32-44)\nYesu ku (45-56)\nYesu ɖiɖi (57-61)\nWodzɔ yɔdoa ŋu nyuie (62-66)\n27 Le ŋufɔke ƒe ŋdi la, nunɔlawo ƒe tatɔwo katã kple dumegãwo de adaŋu le ale si woawɔ awu Yesu la ŋu.+ 2 Woblae hekplɔe yi na nutodziɖula Pilato.+ 3 Esi Yuda, ame si de Yesu asi la, kpɔ be wotso kufia nɛ la, evee, eye wòtrɔ klosalo blaetɔ̃ la yi na nunɔlawo ƒe tatɔwo kple dumegãwo+ 4 gblɔ be: “Mewɔ nu vɔ̃ be mede ʋu maɖifɔ asi.” Wogblɔ be: “Afi kae nya ma ka na mí? Wò ŋutɔ wò nyae nye ema!” 5 Ale wòtsɔ klosalogakuawo ƒu gbe ɖe gbedoxɔa me, eye wòdzo yi ɖade ka ve.+ 6 Ke nunɔlawo ƒe tatɔwo fɔ klosalogakuawo eye wogblɔ be: “Se meɖe mɔ be woatsɔe ade nudzɔɖaka kɔkɔeawo me o, elabena ʋugae.” 7 Esi wolée kpɔ le wo nɔewo dome vɔ la, wotsɔ ga la ƒle zemela ƒe anyigba be wòanye amedzrowo ɖiƒe. 8 Eya ta woyɔa anyigba ma be “Ʋunyigba”+ va se ɖe egbegbe. 9 Ale nya si wogblɔ ɖi to nyagblɔɖila Yeremiya dzi la va eme be: “Wotsɔ klosalo blaetɔ̃, ame si ŋu Israel-vi aɖewo do asi ɖo la, ƒe home 10 ƒle zemela ƒe anyigba, abe ale si Yehowa* de se nam ene.”+ 11 Ke Yesu le tsitre ɖe nutodziɖula la ŋkume, eye nutodziɖula la biae be: “Wòe nye Yudatɔwo ƒe Fia la?” Yesu ɖo eŋu be: “Eya tututue nye ema nègblɔ.”+ 12 Ke esi nunɔlawo ƒe tatɔwo kple dumegãwo le enu tsom la, meɖo nya aɖeke ŋu o.+ 13 Eya ta Pilato biae be: “Mèle nya gbogbo siwo tsɔm wole ɖe ŋuwò la sem oa?” 14 Ke meɖo nya ɖeka pɛ gɔ̃ hã ŋu nɛ o, ale nutodziɖula la ƒe mo wɔ yaa ŋutɔ. 15 Ke le ŋutitotoŋkekenyui ɖe sia ɖe dzi la, nutodziɖula la ɖea asi le gamenɔla ɖeka si amehaa di la ŋu na wo.+ 16 Ɣemaɣi tututu la, ŋutsu aɖe si woyɔna be Baraba, si amewo nya nyuie ɖe eƒe nu vlo wɔwɔ ta la le ga me. 17 Eya ta esi woƒo ƒu la, Pilato bia wo be: “Ame ka ŋue miedi be maɖe asi le na mi, Baraba loo alo Yesu si woyɔna be Kristo la?” 18 Elabena Pilato nya be ŋuʋaʋã tae wodee asi ɖo. 19 Azɔ hã, esi wòbɔbɔ nɔ ʋɔnudrɔ̃zikpuia dzi la, srɔ̃a ɖo ame ɖee be: “Mègawɔ naneke ame dzɔdzɔe ma o, elabena mekpe fu geɖe le drɔ̃eƒe egbea le eta.” 20 Ke nunɔlawo ƒe tatɔwo kple dumegãwo ƒoe ɖe ameha la nu be woabia be woaɖe asi le Baraba+ ŋu, gake woawu Yesu ya.+ 21 Eya ta nutodziɖula la bia wo be: “Ame eve siawo dometɔ ka ŋue miedi be maɖe asi le na mi?” Woɖo eŋu be: “Baraba.” 22 Pilato bia wo be: “Ekema nu kae mawɔ Yesu si woyɔna be Kristo la?” Wo katã wogblɔ be: “Hee ɖe ati ŋu!”+ 23 Ebia be: “Nu ka ta? Nu vɔ̃ɖi kae wòwɔ?” Gake ɖeko wogado ɣli sesĩe wu be: “Hee ɖe ati ŋu!”+ 24 Esi Pilato kpɔ be yeƒe agbagbadzedzea meɖe vi aɖeke o, ke boŋ zi di be yeatɔ ta la, etsɔ tsi klɔ asi le ameha la ŋkume gblɔ be: “Nye asi mele ame sia ƒe ʋu kɔkɔ ɖi me o. Miawo ŋutɔwo mikpɔ egbɔ.” 25 Ale ameawo katã ɖo eŋu be: “Eƒe ʋu neva míawo kple mía viwo dzi.”+ 26 Eya ta eɖe asi le Baraba ŋu na wo, ke ena woƒo Yesu kple atam,+ eye wòɖe asi le eŋu be woahee ɖe ati ŋu.+ 27 Azɔ nutodziɖula la ƒe asrafowo kplɔ Yesu yi nutodziɖulaa ƒe fiasã me, eye wona asrafoha blibo la katã va ƒo ƒu ɖe eŋu.+ 28 Woɖe awu le eŋu hedo awu ʋlaya dzĩ nɛ,+ 29 wotsɔ ŋù lɔ̃ fiakuku ɖɔ nɛ, eye wotsɔ aɖa de nuɖusi me nɛ. Eye wodze klo ɖe eŋkume le fewu ɖum le eŋu be: “Míedo gbe na wò, Yudatɔwo ƒe Fia!” 30 Woɖe ta ɖe eŋu,+ eye woxɔ aɖa la le esi tsɔ ƒo tame nɛ. 31 Mlɔeba esi woɖu fewu le eŋu vɔ la, woɖe awu ʋlaya la le eŋu, eye wodo eƒe awudziwuiwo nɛ, eye wokplɔe do goe be woaɖahee ɖe ati ŋu.+ 32 Esi wodo yina la, wokpɔ Kirenetɔ aɖe si ŋkɔe nye Simon. Wozi ŋutsu sia dzi be wòatsɔ Yesu ƒe fuwɔameti*+ la. 33 Esi woɖo teƒe si woyɔna be Golgata, si gɔmee nye Ametakoliƒe+ la, 34 wotsɔ wain si wotsɔ gbe veve tsakae la nɛ be wòano;+ ke esi wòɖɔe kpɔ la, egbe enono. 35 Esi wohee ɖe ati ŋu vɔ la, wodzidze nu ɖe eƒe awudziwuiwo dzi hema wo,+ 36 eye wobɔbɔ nɔ anyi ɖe afi ma le eŋu dzɔm. 37 Woŋlɔ enutsonya klã ɖe etame be: “Yesu, Yudatɔwo ƒe Fia lae nye esi.”+ 38 Wohe adzodala eve ɖe ati ŋu kpe ɖe eŋu, ɖeka le eƒe ɖusime, eye evelia le eƒe miame.+ 39 Eye ame siwo to teƒea va yina la dzui+ heʋuʋu ta+ 40 gblɔ be: “Wò ame si gblɔ be yeamu gbedoxɔ la aƒu anyi ahagbugbɔe atu le ŋkeke etɔ̃ me,+ ɖe ɖokuiwò azɔ! Ne Mawu ƒe vie nènye la, ekema ɖi le fuwɔameti* la ŋu!”+ 41 Nunɔlawo ƒe tatɔwo, agbalẽfialawo kple dumegãwo hã ɖu fewu le eŋu nenema ke be:+ 42 “Exɔ na ame bubuwo, mate ŋu axɔ na eɖokui o! Israel ƒe Fia+ wònyee; neɖi tso fuwɔametia* ŋu azɔ, ekema míaxɔ edzi ase. 43 Eɖo ŋu ɖe Mawu ŋu; ne eƒe nu nyoa eŋu la, ekema nexɔ nɛ+ azɔ, elabena egblɔ be, ‘Mawu ƒe Vie menye.’”+ 44 Nenema kee adzodala siwo wohe ɖe ati ŋu le exa hã do vloe.+ 45 Tso gaƒoƒo adelia* dzi la, viviti do ɖe anyigba ma katã dzi va se ɖe gaƒoƒo asiekelia*+ dzi. 46 Le gaƒoƒo asiekelia me lɔƒo la, Yesu do ɣli sesĩe be: “Eli, Eli, lama sabaktani?” si gɔmee nye: “Nye Mawu, nye Mawu, nu ka ŋuti nègblẽm ɖi?”+ 47 Esi ame siwo le tsitre ɖe afi ma dometɔ aɖewo see la, wogblɔ be: “Ame sia le Eliya yɔm.”+ 48 Enumake wo dometɔ ɖeka ƒu du tsɔ ƒumekutsa de wain tsitsi me, tsɔe ɖo aɖa nu, eye wòtsɔe nɛ be wòano.+ 49 Ke ame susɔeawo gblɔ be: “Ðe asi le eŋu! Mina míakpɔe ɖa be Eliya ava xɔ nɛ hã.” 50 Yesu gado ɣli sesĩe, eye wòku.*+ 51 Eye kpɔ ɖa, gbedoxɔmetsovɔ+ la dze ɖe eve+ tso etame va se ɖe egɔme,+ anyigba ʋuʋu, eye agakpewo fe. 52 Yɔdowo* nu ʋu, eye ame kɔkɔe siwo dɔ alɔ̃ le ku me la dometɔ geɖe ho ɖe dzi, 53 eye wodze ame geɖewo kpɔ. (Le Yesu ƒe tsitretsitsi megbe la, ame siwo trɔ tso ameɖibɔa me la gbɔ va du kɔkɔe la me.)* 54 Ke esi asrafomegã la kple eŋutime siwo le Yesu ŋu dzɔm la kpɔ anyigbaʋuʋu la kple nu siwo le dzɔdzɔm la, wovɔ̃ ŋutɔ, eye wogblɔ be: “Mawu ƒe Vie ame sia nye vavã.”+ 55 Eye nyɔnu geɖe siwo dze Yesu yome tso Galilea henɔ esubɔm la hã le adzɔge le nu kpɔm;+ 56 wo dometɔ aɖewoe nye Maria Magdalatɔ kple Maria, si nye Yakobo kple Yose dada, kpakple Zebedeo viwo+ dada. 57 Ke esi fiẽsi ɖo la, kesinɔtɔ aɖe si tso Arimatia, si ŋkɔe nye Yosef, ame si hã nye Yesu ƒe nusrɔ̃la+ aɖe la va. 58 Ŋutsu sia yi Pilato gbɔ ɖabia Yesu ƒe kukua.+ Eye Pilato ɖe gbe be woatsɔe nɛ.+ 59 Yosef xɔ ame kukua, xatsa aklala biɖibiɖi dzadzɛ aɖe ɖe eŋu,+ 60 eye wòtsɔe mlɔ eya ŋutɔ ƒe yɔdo*+ yeye si wòna woɖe ɖe agakpe me nɛ la me. Emli kpe gã aɖe tsɔ xe yɔdoa* nu, eye wòdzo. 61 Ke Maria Magdalatɔ kple Maria kemɛa tsi afi ma, eye wonɔ anyi ɖe yɔdoa ŋgɔ.+ 62 Le ŋkeke si kplɔe ɖo, si nye Dzadzraɖoŋkeke+ la megbe la, nunɔlawo ƒe tatɔwo kple Farisitɔwo va kpe ta ɖe Pilato gbɔ 63 eye wogblɔ be: “Aƒetɔ, míeɖo ŋku edzi be, esime ameblela ma nɔ agbe la, egblɔ be, ‘Le ŋkeke etɔ̃ megbe la, woafɔm ɖe tsitre.’+ 64 Eya ta de se be woadzɔ yɔdo la ŋu nyuie va se ɖe ŋkeke etɔ̃a gbe, ne eƒe nusrɔ̃lawo magava fii adzoe+ ahagblɔ na amewo be, ‘Wofɔe ɖe tsitre tso ame kukuwo dome o!’ Ne edzɔ alea la, amebeble mamlɛtɔ sia avɔ̃ɖi wu gbãtɔ.” 65 Pilato gblɔ na wo be: “Dzɔlawo neyi kpli mi. Ne miadzɔ eŋu ale si miate ŋui.” 66 Eya ta wodzo yi ɖatre kpe la ɖe yɔdo la nu nyuie heɖo dzɔlawo afi ma.\n^ Alo, “wòtsɔ eƒe gbɔgbɔ na.”\n^ Nya siwo le kpɔtɔtɔa me la nye nu siwo dzɔ emegbe.


Nyagblɔla Salomo 11:4\nAmesi le to lém ɖe ya ŋu la, maƒã nuku o, eye amesi le ŋku lém ɖe alilikpo ŋu la, maŋe nu o.\nMina miaƒe aliwo dzi nanɔ babla, eye miaƒe akaɖiwo nanɔ bibim;\nEyaŋuti miawo hã minɔ dzadzraɖoɖi; elabena Amegbetɔvi la ava le gaƒoƒo, si miele mɔ kpɔm ne o la dzi.\n Veviedola ƒe asi aɖu fia; ke kuviatɔ adzɔ nu. Nuxaxa le dzi me tea ame ɖe anyi; ke xɔlɔ̃nya doa dzidzɔ na ame.\nAmesi wɔa alɔgblɔlɔ le ɖɔ ŋu la, nugblẽla nɔvl wonye.\n Ke ne mewo nusi nyemelɔ̃na o la, ekema meganye nyee le esia wɔm o, negbe nuvɔ̃, si le menye boŋ. Eyata azɔ mekpɔ se sia bena, esime melɔ̃na bena, mawɔ nu nyui la, nuvɔ̃ la lé ɖe ŋutinye.\n Eye wògblɔ na ame bubu bena: Dze yonyeme! Ke eya gblɔ bena: Aƒetɔ, ɖe mɔ nam, be mayi aɖaɖi fofonye hafi. Ke egblɔ ne bena: Na ame kukuawo naɖi woa ŋutɔwo ƒe kukuawo; ke wò la yi ɖagblɔ mawufiaɖuƒe la fia. Eye ame bubu hã gblɔ bena: Aƒetɔ, manɔ yowòme; gake ɖe mɔ nam, be mayi aɖaklã amesiwo le aƒenye me hafi. Ke Yesu gblɔ nɛ bena: Amesi tsɔ eƒe asi ɖa ɖe kodzi dzi, eye wogale megbe kpɔm la, medze mawufiaɖuƒe la o.


Nu Si Nana Wokpɔa Dzidzɔ—Taɖodzinu Si Anɔ Ame Si\nNyɔ! | No. 1 2018\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Aymara Azerbaijani Azerbaijani (Cyrillic) Baoule Bislama Boulou Brazil Tokunɔgbe Bulgarian Cambodian Catalan Cebuano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chopi Cibemba Cinyanja Colombia Tokunɔgbe Croatian Czech Danish Drehu Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Franse Georgian German Germany Tokunɔgbe Greek Greenlandic Gun Haitian Creole Hebrew Hiligaynon Hindi Hiri Motu Hmong (Ɣi) Hungarian Hungary Tokunɔgbe Ibanag Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kazakh Kikaonde Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Latvian Lingala Lithuanian Luganda Luvale Macedonian Macua Malagasy Malay Malayalam Maltese Mambwe-Lungu Mauritian Creole Mbunda Mexico Tokunɔgbe Mongolian Myanmar Ndebele (Zimbabwe) Nepali Norwegian Otetela Pangasinan Papiamento (Aruba) Papiamento (Curaçao) Persian Poland Tokunɔgbe Polish Portuguese Portuguese (Portugal) Punjabi Quebec Tokunɔgbe Quechua (Bolivia) Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovakia Tokunɔgbe Slovenian Solomon Islands Pidgin Spain Tokunɔgbe Spanish Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshiluba Tshwa Tsonga Turkish Tuvaluan Twi Ukrainian Urdu Uzbek Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yoruba Zulu\nNU SI NANA WOKPƆA DZIDZƆ\nTaɖodzinu Si Anɔ Ame Si\nAMEGBETƆWO LE ETƆXƐ LE MƆ GEÐE NU—MÍEŊLƆA NU, TAA NU, TOA NUWO VƐ EYE MÍEDEA ŊUGBLE LE AGBEMEBIABIA VEVIWO ŊU. Biabia siawo ƒe ɖewoe nye: Nu ka tae wowɔ xexea ɖo? Alekee míewɔ va dzɔ? Tameɖoɖo kae le agbe ŋu? Alekee etsɔme anɔ?\nAme aɖewo media ŋuɖoɖowo na biabia mawo o, elabe wosusu be ŋuɖoɖoawo meli o. Ame bubuwo hã susu be biabia mawo mele vevie o elabe ɖeko agbea dzɔ le eɖokui si le vo me. Nufialagã William Provine si nye ŋutinya kple nugbagbeŋutinunyala gblɔ be, “mawu aɖeke meli o, eye taɖodzinu aɖeke mele amegbetɔwo si o.” Egagblɔ hã be “Mɔfiame gbagbe aɖeke meli le agbe nyui nɔnɔ ŋu o eye taɖodzinu gbagbe aɖeke mele agbe ŋu o.”\nGake ame aɖewo meda asi ɖe susu ma dzi o. Wode dzesii be nuwo zɔna ɖe ɖoɖo kple se tɔxɛ aɖewo nu le xexea me. Dzɔdzɔmenuwo wɔa nuku na ame siawo eye wokpɔe be amegbetɔwo gɔ̃ hã dzea agbagba léa ŋku ɖe wo dometɔ aɖewo ŋu toa nuwo vɛ. Eye nu siwo dzɔna gbe sia gbe nana wokpɔnɛ be Wɔla aɖe si si nunya le lae wɔ nu siawo siwo wɔa dɔ ɖe ɖoɖo nyui nu la, ke menye ɖe wodzɔ le vo me o.\nEsia na ame aɖewo siwo xɔ nɔnɔmetɔtrɔ nufiafia dzi se la trɔ susu. Na míadzro kpɔɖeŋu eve siawo me kpɔ:\nÐƆKTA ALEXEI MARNOV. Ðɔkta sia si nye susu kple lãmenusesewo ŋuti dɔwɔla la gblɔ be: “Wofia mí le suku si mede be míagaxɔ Mawu dzi se o eye be ɖe nuwo dzɔ le wo ɖokui si. Wobua ame sia ame si xɔ Mawu dzi se be eƒe ŋku meʋu o.” Gake le ƒe 1990 mea ale si wòbua nuwo ŋu va trɔ.\nEgblɔ be: “Medzea agbagba ɣesiaɣi be mabu susu si tae wowɔ nuwo abe amegbetɔ ƒe ahɔhɔ̃ ene la ŋu. Wogblɔna tso ahɔhɔ̃ wɔnuku sia ŋu be ale si wowɔe la gɔme sese sesẽ wu nu bubu ɖe sia ɖe le xexea me. Gake ɖe wowɔ ahɔhɔ̃a be míatsɔ asrɔ̃ nu ahanya nanewo wɔwɔ eye emegbe ko míakua? Edze abe susu mele nya sia me o ene. Eya ta meva nɔ ŋugble dem le nya siawo ŋu be: ‘Nu ka tae míele agbe ɖo? Tameɖoɖo kae le agbe ŋu?’ Esi mebu nya siawo ŋu vevie vɔ la, meƒo nya ta be Wɔla aɖe kokoko li.”\nEsi Alexei di be yeanya tameɖoɖo si le agbe ŋu ta la, eva te Biblia sɔsrɔ̃. Emegbe srɔ̃a, si hã nye Ðɔkta, eye wònye mawudzimaxɔsela la hã te Biblia sɔsrɔ̃ kple susu be yeatsɔ atsi tsitre ɖe ye srɔ̃ Alexei ŋu. Gake fifia wo ame evea xɔ Mawu dzi se vevie eye wova se tameɖoɖo si le esi na amegbetɔwo la gɔme le Ŋɔŋlɔawo me.\nƔEŊUTINUNYALA, ÐƆKTA HUABI YIN. Aƒenɔ Huabi Yin srɔ̃ nu tso dzɔdzɔmeŋusẽwo ŋu eye wòku nu me tso ɣea ŋu hena ƒe geɖe.\nAƒenɔ Huabi gblɔ be: “Ɣesiaɣi si mí dzɔdzɔmeŋutinunyalawo míelé ŋku ɖe nuwɔwɔwo ŋua, míekpɔnɛ be wowɔa dɔ le ɖoɖo tɔxɛ aɖe koŋ nu si fia be se vevi aɖe dzi zɔm wole. Mebiaa ɖokuinye be, ‘Ame kae wɔ se siawo na wo? Ne ele vevie be woalé ŋku ɖe dzo si wotsɔ ɖaa nu gɔ̃ hã ŋua, ke ame kae wɔ se si dzi ɣea zɔna ɖo?’ Esi ɣeyiɣiawo va nɔ yiyim la, meƒo nya ta be nya gbãtɔ siwo dze le Biblia me lae ɖo nye biabiaa ŋu wòsɔ nyuie. Afi ma gblɔ be: ‘Le gɔmedzedzea me Mawu wɔ dziƒo kple anyigba.’”—1 Mose 1:1.\nLe nyateƒe me la, dzɔdzɔmeŋutinunya kpe ɖe mía ŋu míekpɔ ŋuɖoɖo na biabia siwo dzea egɔme kple “aleke” abe: Aleke ahɔhɔ̃menugbagbeviwo wɔa dɔe? Eye aleke ɣea wɔna naa dzoxɔxɔ kple kekeli mí? la ene. Gake Alexei kple Huabi va kpɔe be Biblia ɖo biabia vevi siwo nye “nu ka tae” la ŋu. Biabia siawo ƒe ɖewoe nye: Nu ka tae wowɔ xexea ɖo? Nu ka tae xexea zɔna ɖe se aɖewo dzi? Eye nu ka tae míele agbe ɖo?\nBiblia gblɔ tso anyigba ŋu be: “Menye ɖeko [Mawu wɔe] dzodzro o, ke boŋ ɖe wòmèe be woanɔ edzi.” (Yesaya 45:18) Nyateƒee tameɖoɖo aɖe tae Mawu wɔ anyigbaa ɖo, eye abe ale si nyati si kplɔ esia ɖo afia ene la, tameɖoɖo ma wɔ ɖeka kple nu si míele mɔ kpɔm na le etsɔme.\n‘Menye ɖeko Mawu wɔ anyigbaa dzodzro o, ke boŋ ɖe wòmèe be woanɔ edzi.’—Yesaya 45:18.\n“Ele be tameɖoɖo aɖe nanɔ agbe ŋu”\nSusuŋutinufialagã William McDougall gblɔ be: “Be míate ŋu ayi edzi anɔ agbe eye míanɔ ŋute le susu me la, ele be tameɖoɖo aɖe nanɔ agbe ŋu.” Nenema kee Carol Ryff si hã nye susuŋutinufialagã gblɔ be, ame siwo “ƒe agbe ŋu taɖodzinu le la nɔa lãmesẽ me wu—woƒe susu léa nu kabakaba . . . , mele bɔbɔe be woalé dzidɔ o, wohayana kaba ne wolé gbagbadɔ . . . eye wonɔa agbe didi wu.”\nAle Si Míawɔ Ake Ðe Eŋu\nDzidzeme Kple Dɔmenyonyo\nLãmesẽmenɔnɔ Kple Tenɔnɔ Ðe Nu Nu\nSrɔ̃ Nu Geɖe\nNo. 1 2018 | Nu Si Nana Wokpɔa Dzidzɔ\nNYƆ! No. 1 2018 | Nu Si Nana Wokpɔa Dzidzɔ


Biblica® Se aɖeke mebla Biblia zazã o Agbenya La™ Yohanes 1 2\n1 Vinye lɔlɔ̃awo, mele esia ŋlɔm ɖo ɖe mi be miagawɔ nu vɔ̃ o. Gake ne ame aɖe wɔ nu vɔ̃ la, Yesu Kristo si nye Kɔkɔetɔ la li na mí, eye aƒo nu aʋli mía ta le Fofo la gbɔ. 2 Eyae nye avulévɔsa ɖe míaƒe nu vɔ̃wo ta, eye menye míawo ɖeɖe ko tɔ tae o, ke boŋ ɖe xexea me blibo la ƒe nu vɔ̃wo hã ta.\n3 Ne míewɔ ɖe eƒe sewo dzi la, ekema kakaɖedzi le mía si be míenyae vavã. 4 Ame si agblɔ be “Menyae,” gake mewɔ ɖe aƒe sededewo dzi o la, ame ma nye alakpatɔ, eye nyateƒe mele eme o. 5 Gake ne ame aɖe wɔa eƒe nya dzi la, Mawu ƒe lɔlɔ̃ de blibo le eya amea me vavã. Eye aleae míawɔ anya be míele eya amea me: 6 ame si gblɔ be yele eya amea me la, nanɔ agbe abe ale si Yesu hã nɔ agbee ene.\n7 Xɔ̃nye lɔlɔ̃awo, nyemele se yeye aɖeke ŋlɔm na mi le agbalẽ sia me o, ke boŋ se xoxo ma si nɔ anyi tso gɔmedzedzea me la koe. Sedede xoxo siae nye gbedeasi si miese xoxo. 8 Ke hã la, mele se yeye aɖe ŋlɔm ɖo ɖe mi si ƒe nyateƒe le dzedzem le miawo kple eya amea me xoxo, elabena viviti la le bubum eye kekeli vavã la le keklẽm xoxo. 9 Ne ame aɖe agblɔ be yele kekeli la me, gake wòléa fu nɔvia la, ekema ame sia gale viviti me kokoko. 10 Ame si lɔ̃a nɔvia la ƒe agbenɔnɔ nye kekeli eye naneke mele eƒe agbe me si ana be wòakli nu o. 11 Gake ne ame aɖe lé fu nɔvia la, ekema ame sia le viviti me, eye wòzɔna le viviti me, eye menya afi si wòɖo tae o, elabena viviti la tsyɔ mo nɛ.\nElabena mienya eya ame si nɔ anyi tso gɔmedzedzea me ke.\nElabena mieɖu vɔ̃ɖitɔ la dzi.\n14 Meŋlɔe na mi, vinye lɔlɔ̃awo,\nMeŋlɔe na mi, fofowo,\nMawu ƒe nya la le mia me,\nMigalɔ̃ xexea me o\n15 Migalɔ̃ xexea me kple nu siwo le eme la o. Ne ame aɖe lɔ̃ xexea me la, ekema melɔ̃a Fofo la o. 16 Elabena nu sia nu si le xexea me la metso Fofo la gbɔ o, ke boŋ etso xexea me. Nu siawoe nye: ŋutilã ƒe nudzodzro, ŋkubiabiã kple amegbetɔ ƒe dada ɖe nu siwo le esi la dzi. 17 Xexea me kple eƒe didiwo nu ava yi, gake ame si wɔa Mawu ƒe lɔlɔ̃nu la nɔa agbe tegbee.\nNuxɔxlɔ̃ amewo le Kristo ƒe futɔ la ŋuti\n18 Vi lɔlɔ̃awo, míege ɖe gaƒoƒo mamlɛatɔ me: eye abe ale si miese xoxo be Kristo ƒe futɔ la gbɔna vava ge ene la, fifi laa la, Kristo ƒe futɔ geɖewo va ɖo xoxo. Esiae na be míenya be gaƒoƒo alo ɣeyiɣi mamlɛtɔ ɖo. 19 Wodo go dzo le mía dome, gake le nyateƒe me la, womenɔ mía dome le woƒe dziwo me o. Nenye mía dometɔ aɖewoe wonye vavã la, anye ne wotsi anyi, eye womedzo le mía gbɔ o. Woƒe dzodzo fia kɔtɛe be wo dometɔ aɖeke menɔ mía dzi o.\n20 Ke miawo la, Kɔkɔetɔ la ƒe ami sisi le mia dzi, eye mia dometɔ ɖe sia ɖe nya nyateƒe la. 21 Nyemeŋlɔ agbalẽa ɖo ɖe mi ɖe esi mienya nyateƒe la ta o, ke boŋ be mienya nyateƒe la, elabena alakpa mate ŋu ado tso nyateƒe me o. 22 Ame kae nye aʋatsokala la? Ame si gblɔ be menye Yesue nye Kristo o lae. Ame siae nye Yesu ƒe futɔ si gbea nu le Fofo la kple Vi la gbɔ. 23 Ame si gbe nu le Vi la gbɔ la, menya Fofo la hã o; ke ame si xɔ Vi la la, eya amea xɔ Fofo la hã.\n24 Ke miawo la, mikpɔ egbɔ be mielé nu si miese tso gɔmedzedzea me la ɖe asi. Ne miewɔ esia la, ekema miayi edzi anɔ Vi la kple Fofo la me. 25 Eye nu si ƒe ŋugbe wòdo na mí lae nye agbe mavɔ la.\n26 Mele nu siawo ŋlɔm ɖo ɖe mi tso ame siwo le agbagba dzem be yewoahe mi ayi mɔtatra dzii la ŋu. 27 Ke miawo la, amisisi si miexɔ tso egbɔ la nɔa mia me, eye megahiã be ame aɖeke nafia nu mi o, elabena eƒe ami sisi la fiaa nu mi tso nuwo katã ŋuti, eye esi ami sisi sia nye nyateƒetɔ, eye menye aʋatsotɔ o ta la, minɔ eya amea me, abe ale si wòfia mi ene.\n28 Azɔ la, vinye lɔlɔ̃awo, minɔ agbe le eya amea me, elabena kakaɖedzi anɔ mía si, eye ŋu makpe mí le eŋkume le eƒe vavaŋkekea dzi o. 29 Ne mienyae be enye dzɔdzɔetɔ la, ekema ame sia ame si wɔa nu dzɔdzɔe la nye via.


Enye Akaɖitsɔla Na Dukɔ Geɖe\nGbetakpɔxɔ—Tata Si Míesrɔ̃na | July 1, 2000\nGBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Curaçao) Polish Portuguese Rarotongan Romanian Samoan Sepedi Setswana Shona Slovak Slovenian Spanish Sranantongo Swahili Swedish Thai Turkish Ukrainian Urdu Vietnamese Zulu\nGEORGE YOUNG ŊUTINYA ABE ALESI RUTH YOUNG NICHOLSON GBLƆE ENE\n“Ekema nukata míafia nusiawo le míaƒe kplɔ̃wo ta o? . . . Ameka ƒomeviwoe míanye ne míezi ɖoɖoe ɖe nusiwo ŋu meŋlɔ nu tsoe dzi esi míekpɔ kpeɖodzi le wo ŋu be wonye nyateƒe vɔ megbe? Migana míagbe nyateƒea gbɔgblɔ na ameawo o, eye nyateƒea gbɔgblɔ nagate ɖe mía dzi alo be míagblɔe le bebeme o.”\nNYA siawoe nye axa 33 ƒe lɛta si fofonye ŋlɔ tsɔ nɔ biabiam be woaɖe yeƒe ŋkɔ le sɔlemehaa ƒe agbalẽwo me la ƒe akpa aɖe. Ƒe 1913 mee. Tso ɣemaɣi la, eƒo eɖokui ɖe agbenɔnɔ si me yɔ fũ kple nudzɔdzɔwo me si wɔe be wòva zu akaɖitsɔla na dukɔ geɖe. (Filipitɔwo 2:15) Tso esime menye nyɔnuvi sue la, mexɔa nusiwo Papa wɔ ŋu nyawo tso ƒometɔwo gbɔ kple ŋutinya bubu siwo woŋlɔ ɖi me, eye xɔlɔ̃wo kpe ɖe ŋunye be meƒo wo nu ƒu wɔ eƒe agbemeŋutinyae. Alesi Papa nɔ agbee ɖoa ŋku apostolo Paulo tɔ dzi nam le mɔ geɖe nu. Papa nɔ klalo be yeazɔ mɔ atsɔ Yehowa ƒe gbedasia ayi na anyigba kple ƒukpo ɖesiaɖe dzi tɔwo abe alesi ‘dukɔwo ƒe apostolo’ ma hã wɔe ene. (Romatɔwo 11:13; Psalmo 107:1-3) Mina magblɔ fofonye, George Young, ŋutinya na mi.\nPapae nye John kple Margaret Young, siwo nye Scotland Presbiteria hameviwo, ƒe viŋutsu suetɔ. Wodzii le September 8, 1886 dzi, esi ƒomea ʋu tso Edinburgh, Scotland, yi British Columbia, le Canada ƒe ɣetoɖoƒe megbe kpuie. Wodzi efoa etɔ̃awo—Alexander, John, kple Malcolm—ƒe ʋɛ aɖewo do ŋgɔ le Scotland. Papa ɖe ƒe eve ɖi na Marion, si nye nyɔnuvi sue le ŋutsuviawo dome, amesi woyɔna vividoɖeŋutɔe be Nellie.\nDzi dzɔa ɖeviawo esime wonɔ tsitsim le agble aɖe dzi si woƒe aƒe le le Saanich, si medidi akpa tso Victoria, British Columbia, gbɔ o. Le ɣeyiɣi ma ke me la, wosrɔ̃ agbanɔamedziwo tsɔtsɔ. Eyata kaka wo dzilawo nazɔ mɔ ayi Victoria agbɔ la, wowɔa aƒea me dɔwo katã eye aƒea nɔa nɔnɔme nyui me.\nEteƒe medidi o, Papa kple nɔviaŋutsuwo te tomenukuku kple ati dzadzra. Wova nya Young ŋutsuvi siawo nyuie be wonye atiŋudɔwɔlawo (amesiwo léa ŋku ɖe anyigba ŋu akpɔ be woate ŋu ade atigblewo ɖe wo dzi hã) kple amesiwo ƒlea atiwo hedzrana. Papae kpɔa ganyawo dzi.\nLe ɣeyiɣi aɖe megbe la, alesi Papa tsɔ ɖe le gbɔgbɔmenuwo me wɔe be wòtso nya me be yeazu Presbiteria-nunɔla. Gake le ɣeyiɣi ma me lɔƒo la, Gbetakpɔxɔ Habɔbɔa ƒe zimenɔla, Charles Taze Russell, ƒe mawunya siwo wotana ɖe nyadzɔdzɔgbalẽwo me la kpɔ ŋusẽ ɖe eƒe agbe dzi ale gbegbe. Nusi Papa srɔ̃ la ʋãe be wòŋlɔ dodo le haa me ƒe lɛta si ŋu meƒo nu tsoe le gɔmedzedzea me.\nPapa zã Biblia kpukpuiwo tufafatɔe gake wòna wòdze ƒã be nusiwo sɔlemehaa fiana be amegbetɔ ƒe luʋɔ mekuna o kple be Mawu awɔ fu amegbetɔwo ƒe luʋɔ le dzomavɔ me tegbee la menye nyateƒe o. Eklo nu le Mawuɖekaetɔ̃ ƒe nufiafiaa hã dzi heɖo kpe edzi be menye Kristotɔnyenye mee wòdzɔ tso o eye Ŋɔŋlɔawo meda asi ɖe edzi kura o. Tso ɣemaɣi la, ewɔ Kristotɔwo ƒe subɔsubɔdɔa abe alesi Yesu Kristo wɔe ene, eye wòzã eƒe ŋutetewo kple ŋusẽ katã tsɔ kɔ Yehowa ŋu.\nLe ƒe 1917 me la, Gbetakpɔxɔ Habɔbɔa na Papa dze subɔsubɔ gɔme wònye mɔzɔla, abe alesi woyɔa Yehowa Ðasefowo teƒenɔla mɔzɔlawo ene. Eƒo nuƒowo eye wòɖe sinima kple fotoɖeɖefia si ƒe tanyae nye “Xexemewɔwɔ ƒe Fotoɖeɖefia” le duvi kple dugãwo me le Canada godoo. Fefewɔƒewo yɔna taŋtaŋ le Papa ƒe sasrãkpɔɣiwo. Vaseɖe ƒe 1921 me la, eƒe mɔzɔzɔa ƒe ɖoɖowɔɖi dzena le Gbetakpɔxɔ me.\nWinnipeg nyadzɔdzɔgbalẽ aɖe ka nya ta be Mawunyagblɔla Young ƒo nu na ame 2,500 eye be ame geɖe mete ŋu kpɔ mɔ ge ɖe akpataa me o elabena amewo yɔe taŋtaŋ. Nyati si ŋu wòƒo nu tsoe le Ottawa enye “Dzomavɔ me Yiyi Kple Tɔtrɔgbɔ.” Ŋutsu tsitsi aɖe ka nya ta le afima be: “Esi nuƒoa wu enu la, George Young kpe subɔsubɔhaŋgɔnɔla aɖewo siwo nɔ anyi ɖe fli ɖeka dzi be woava nuƒolanɔƒea ne woava dzro nyatia me kpli ye, gake wo dometɔ aɖeke metso o. Ɣemaɣie menyae be meke ɖe nyateƒea ŋu.”\nPapa dzea agbagba be yeawɔ gbɔgbɔmedɔ geɖe alesi yeate ŋui le yeƒe mɔzɔzɔawo me. Emegbe ewɔna kabakaba va ɖoa ketete yia teƒe bubu si le ɖoɖowɔɖia dzi. Ne ʋue wòaɖo la, edzea mɔ ɖoa ta teƒe si kplɔe ɖo xoxoxo hafi ŋdinuɖuɣi ɖona. Gakpe ɖe eƒe dzonɔameme ŋu la, wonya Papa nyuie be enye amesi bua ame ŋu eye wonyae le Kristotɔwo ƒe agbenɔnɔ kple dɔmenyonyo ta.\nLe takpekpe gbãtɔ geɖe siwo wòde me la, wo dometɔ si dzi wòɖoa ŋkui vevie enye esi wowɔ le Edmonton, Alberta, le ƒe 1918 me. Woƒe ƒome bliboa nɔ eteƒe kpɔ Nellie ƒe nyɔnyrɔxɔxɔ teƒe. Ema hãe nye zi mamletɔ si ŋutsuviawo nɔ anyi ɖekae. Le ƒe eve megbe la, axamedɔ wu Malcolm. Dziƒogbenɔnɔ ƒe mɔkpɔkpɔe nɔ Malcolm si abe alesi wònɔ nɔviaŋutsu etɔ̃awo kple fofoa sii ene, eye wo katã wɔ nuteƒe na Mawu vaseɖe woƒe kugbe.—Filipitɔwo 3:14.\nEdzo Yi Dutanyigbawo Dzi\nEsi Papa wu gbeƒãɖeɖe mɔzɔzɔ nu le Canada le September 1921 me la, Joseph F. Rutherford, amesi nye Gbetakpɔxɔ Habɔbɔa ƒe zimenɔla ɣemaɣi na wòyi ɖe Carib-ƒukpowo dzi. Afisiafi si Papa aɖe “Xexemewɔwɔ ƒe Fotoɖeɖefia” le la, amewo kpɔa dzidzɔ ɖe eŋu. Eŋlɔ tso Trinidad be: “Teƒea yɔ ale gbegbe, eye wona ame gbogbo aɖewo trɔ yi aƒeme. Le zã si kplɔe ɖo me la, amewo yɔ xɔa taŋtaŋ.”\nEmegbe le ƒe 1923 me la, woɖo Papa ɖe Brazil. Eƒo nu na nyasela gbogbo aɖewo le afima eye wòdaa amewo be woaɖe nuƒoawo gɔme ɣeaɖewoɣi. Woka nya ta le December 15, 1923, ƒe Eŋlisigbe me Gbetakpɔxɔ me be: “Tso June 1 vaseɖe September 30 dzi la, Nɔviŋutsu Young wɔ dutoƒokpekpe 21, si delawo ƒe xexlẽme katã nye 3,600; hame ƒe kpekpe 48 si ame 1,100 de; ema agbalẽ 5,000 siwo le Portugalgbe me femaxee.” Ame geɖe ɖe ɖetsɔleme fia esi Papa ƒo nuƒo si ƒe tanyae nye “Ame Miliɔn Geɖe Siwo Le Agbe Fifia Maku Akpɔ O.”\nEsime wokɔ alɔdzedɔwɔƒe yeye ŋu le Brazil le March 8, 1997 dzi la, woka nya ta le eŋukɔkɔ ƒe agbalẽ gbadzaa me be: “1923: George Young va ɖo Brazil. Eɖo alɔdzedɔwɔƒe ɖe Rio de Janeiro.” Togbɔ be Biblia-srɔ̃gbalẽwo nɔ Spaingbe me hã la, egahiã be wòanɔ Portugalgbe, si koŋ wodona le Brazil, hã me. Eyata le October 1, 1923 dzi la, wote Gbetakpɔxɔ tata ɖe Portugalgbe me.\nPapa ke ɖe ame geɖe siwo maŋlɔ be akpɔ o ŋu le Brazil. Wo dometɔ ɖekae nye Portugaltɔ aɖe si si alɔme nɔ si ŋkɔe nye Jacintho Pimentel Cabral, amesi tsɔ eƒe aƒe na be woawɔ kpekpewo le eme. Eteƒe medidi o, Jacintho xɔ Biblia ƒe nyateƒea eye emegbe wòva zu dɔwɔla le alɔdzedɔwɔƒea. Ame bubue nye Manuel da Silva Jordão, si nye ɖekakpui Portugaltɔ abɔdzikpɔla. Ese dutoƒonuƒo aɖe si Papa ƒo eye wòʋãe be wòtrɔ yi Portugal ɖawɔ nyanyuikakala ƒe dɔ, abe alesi woyɔa Yehowa Ðasefowo ƒe ɣeyiɣiawo katã ƒe subɔlawo ɣemaɣi ene.\nPapa ɖo keteke zɔ mɔ de teƒe geɖe le Brazil katã, eye wòdze agbagba ke ɖe ɖetsɔlemetɔwo ŋu. Le eƒe mɔzɔzɔawo dometɔ ɖeka me la, edo go Bony kple Catarina Green, eye wònɔ wo gbɔ kwasiɖa eve kloe, henɔ Ŋɔŋlɔawo me ɖem na wo. Ɣemaɣi ƒomea me tɔ siwo ade ame adre tsɔ nyɔnyrɔxɔxɔ ɖe tsi me ɖo kpe woƒe adzɔgbeɖeɖe na Yehowa dzii.\nAme bubu si wògado goe ye nye Sarah Bellona Ferguson le ƒe 1923 me. Eya kple efoa, Erasmus Fulton Smith, kpakple woƒe ƒomea me tɔ mamlɛawo ʋu tso United States va Brazil le ƒe 1867 me. Exɔa Gbetakpɔxɔ to posu me edziedzi tso ƒe 1899 me ke. Papa ƒe sasrãkpɔ nye mɔnukpɔkpɔ si Sarah, via eneawo, kple ame aɖe si Papa yɔ be Daɖia Sallie, nɔ mɔ kpɔm na xoxoxo bene yewoaxɔ nyɔnyrɔ. March 11, 1924, dzie nye ma.\nEteƒe medidi o, Papa yi gbeƒãɖeɖedɔa dzi le Anyiehe Amerika dukɔ bubuwo me. Le November 8, 1924, dzi la, eŋlɔ lɛta tso Peru be: “Ðeko mewu trakt 17,000 mama nu le Lima kple Callao koe nye esia.” Eyome edzo yi Bolivia be yeava ma traktwo le afima. Eŋlɔ nu tso sasrãkpɔ ma ŋu be: “Mía Fofo le yayram ɖe agbagbadzedzea dzi. Indiatɔ aɖe kpe ɖe ŋunye. Eƒe aƒeme le Amazon tsidzɔƒeawo gbɔ. Exɔ trakt 1,000 kple agbalẽ aɖewo ɖe asi dzoe.”\nTo Papa ƒe agbagbadzedzewo dzi la, wowu Biblia ƒe nyateƒea ƒe kuwo le Titina kple Anyiehe Amerika dukɔ geɖe me. December 1, 1924, Eŋlisigbe me Gbetakpɔxɔ ka nya ta be: “Ƒe eve kple edzivɔ enye esia si George Young le Anyiehe Amerika. . . . Enye mɔnukpɔkpɔ na nɔviŋutsu lɔlɔ̃tɔ sia be wòatsɔ nyateƒe gbedasia ayi Punta Arenas, si le Magellan Tɔdomekpo dzi.” Papa xɔ ŋgɔ na gbeƒãɖeɖedɔa le dukɔwo abe Costa Rica, Panama, kple Venezuela ene hã me. Eyi edzi togbɔ be asrã lée eye eƒe lãme gblẽ hã.\nEmegbe Eyi Europa\nLe March 1925 me la, Papa ɖo tɔdziʋu dze Europa mɔ, afisi wònɔ mɔ kpɔm be yeama Biblia-sɔsrɔ̃ ƒe trakt 300,000 le le Spain kple Portugal ahawɔ ɖoɖo be Nɔviŋutsu Rutherford nava ƒo dutoƒonuƒo. Gake esi Papa ɖo Spain vɔ la, mekɔ lãme nɛ be Nɔviŋutsu Rutherford nava ƒo nuƒoa o le subɔsubɔhawo ƒe mɔmaɖemaɖeɖenuŋu ta.\nNɔviŋutsu Rutherford ŋlɔ agbalẽ tsɔ ɖo eŋu nɛ heyɔ Yesaya 51:16 me nyawo de eme, si gblɔ be: “Metsɔ nye nya de nuwò, eye meɣla wò ɖe nye asi ƒe vɔvɔli te, ne magbugbɔ dziƒo me ahe, maɖo anyigba gɔme anyi, eye magblɔ na Zion be: Nye dukɔ nènye.” Esia na Papa ƒo nya ta be: “Aƒetɔ la ƒe lɔlɔ̃nu wònye nyateƒe be mawɔ ɖoɖoa ahagblẽ emetsonuawo ɖe eƒe asi me.”\nLe May 10, 1925, dzi la, Nɔviŋutsu Rutherford ƒo eƒe nuƒoa to nyagɔmeɖela dzi le Novedades Fefewɔƒea le Barcelona. Amesiwo wu 2,000 ye de, eye dziɖuɖumegã aɖe kple eŋudzɔla tɔxɛ hã nɔ nuƒolanɔƒea. Aleae ɖoɖoa nɔ le Mardrid hã, eye ame 1,200 ye va. Alesi nuƒo siawo na amewo va tsɔ ɖe le emee wɔe be woɖo alɔdzedɔwɔƒe ɖe Spain si wotsɔ de “George Young ƒe dzikpɔkpɔ te,” abe alesi 1978 Yearbook of Jehovah’s Witnesses gblɔe ene.\nLe May 13, 1925, dzi la, Nɔviŋutsu Rutherford ƒo nu le Lisbon, Portugal. Togbɔ be subɔsubɔhaŋgɔnɔlawo dze agbagba be yewoato ɣlidodo kple zikpuiwo gbegblẽ me agblẽ kpekpea me hã la, eƒe afima yiyi hã kpɔ dzidzedze gã aɖe. Le Nɔviŋutsu Rutherford ƒe nuƒo siwo wòƒo le Spain kple Portugal megbe la, Papa yi “Fotoɖeɖefia” la ɖeɖe dzi, eye wòwɔ ɖoɖo hã be woata Biblia-srɔ̃gbalẽwo ahama wo le teƒe mawo. Eka nya ta le ƒe 1927 me be ‘woɖe gbeƒã nyanyuia le dugã kple duvi ɖesiaɖe me le Spain.’\nGbeƒãɖeɖe le Soviet Union\nTeƒe bubu si wogaɖo Papa ɖa na dutanyanyuigbɔgblɔdɔa wɔwɔe nye Soviet Union, wòva ɖo afima le August 28, 1928, dzi. October 10, 1928, ƒe lɛta aɖe si wòŋlɔ ƒe akpa aɖe xlẽ be:\n“Tso esime meva Russia la, le nyateƒe me medoa gbe ɖa vevie tso dzime be ‘Wò fiaɖuƒe nava.’ Mele gbea srɔ̃m, gake mele tsɔtsɔm o. Nye nyawo gɔmeɖela nye ame tɔxɛ aɖe, enye Yudatɔ, gake exɔ Kristo dzi se eye wòlɔ̃ Biblia. Nuteƒekpɔkpɔ nyui aɖewo su asinye gake ɖeko nyemenya ɣeyiɣi didi si woaɖe mɔ nam be manɔ anyi o. Le kwasiɖa si va yi me la, wona menya be yewo nam gaƒoƒo 24 be madzo gake wokpɔ nyaa gbɔ eyata mate ŋu anɔ anyi wòadidi.”\nWoke ɖe Biblia Nusrɔ̃vi aɖewo ŋu le Kharkov, si nye dugã aɖe fifia le Ukraine, eye dzo si ɖekawɔwɔ kpli wo nɔewo de lãme na wo la na wofa dzidzɔvi. Wowɔa takpekpe sue aɖe zã sia zã vaseɖe zãtitina. Emegbe esi Papa nɔ nu ŋlɔm tso kpekpe sia wɔwɔ kple nɔviawo ŋu la, eŋlɔ bena: “Nɔviawo ƒe nu wɔ nublanui, woxɔ agbalẽ ʋɛ siwo le wo si la le wo si eye dziɖuɖumegãwo mekpɔa dzidzɔ ɖe wo ŋu o, ke hã nɔviawo le dzidzɔ kpɔm.”\nWoƒo nu tso subɔsubɔdɔ si Papa wɔ le Soviet Union ŋu le agbalẽ gbadza tɔxɛ aɖe si wowɔ na amesiwo de alɔdzedɔwɔƒe yeye ŋukɔƒe le St. Petersburg, Russia, le June 21, 1997, dzi la me. Wogblɔ le agbalẽ gbadzaa me be woɖo Papa ɖe Moscow, eye woka nya ta be ebia mɔ be “yeata agbalẽvi si nye Freedom for the Peoples kple Where Are the Dead?, ɖekaɖeka 15,000 ne woama le Russia.”\nEsi Papa tso Russia gbɔ la, wodɔe ɖe dzikpɔla mɔzɔladɔa wɔƒe le United States. Esi wònɔ South Dakota la, eyi Nellena kple Verda Pool, amesiwo nye nɔvianyɔnu siwo va zu dutanyanyuigblɔlawo le Peru, le ƒe aɖewo megbe la ƒe aƒeme. Woɖe ŋudzedzekpɔkpɔ nyui fia ɖe Papa ƒe subɔsubɔdɔa wɔwɔ ɖeɖimateameŋutɔe ŋu hegblɔ be: “Mɔɖeɖedɔa wɔwɔ ƒe gbɔgbɔ nɔ nɔviwo me ŋutɔ le tsã ɣeyiɣi mawo me le esi xexe sia me nu ʋɛ aɖewo koe nɔa wo si hafi woyia dutanyigbawo dzi gake woƒe dzi yɔ fũ kple lɔlɔ̃ na Yehowa ta. Esiae nye nusi ʋã wo be wowɔ woƒe dɔwo de goe.”\nSrɔ̃ɖeɖe Kple Mɔzɔzɔ Evelia\nLe ƒe siawo katã me la, Papa nɔ agbalẽ ŋlɔm na Clara Hubbert si tso Manitoulin Ƒukpo dzi, le Ontario. Wo ame evea de takpekpe si wowɔ le Columbus, Ohio, le July 26, 1931, dzi, esime Biblia Nusrɔ̃viawo tsɔ ŋkɔ si nye Yehowa Ðasefowo. (Yesaya 43:10-12) Woɖe wo nɔewo le kwasiɖa ɖeka megbe. Papa gadzo ake le esia megbe kpuie yi eƒe dutanyanyuigbɔgblɔ mɔzɔzɔ evelia dzi to Carib-ƒukpowo dzi. Ena kpekpeɖeŋu wowɔ ɖoɖo ɖe kpekpewo ŋu eye wòna hehe ame bubuwo le tso aƒeme yi aƒeme subɔsubɔdɔa me.\nEɖoa fotowo, gbedonamegbalẽviwo, kple lɛtawo ɖa Dada tso Suriname, St. Kitts, kple teƒe bubu geɖe. Lɛtaawo ƒoa nu tsoa ŋgɔyiyi si kpɔm gbeƒãɖeɖedɔa le ŋu eye ɣeaɖewoɣi la, xewo, lãwo, kple numiemie siwo le dukɔ si tututu me wòle ŋu nyatakakawo hã nɔa eme. Le June 1932 me la, Papa wu eƒe dɔdasia nu le Carib-ƒukpoawo dzi, eye abe alesi wòwɔnɛ ɣesiaɣi ene la, eɖo ame tsɛwo nɔƒe le meli aɖe me gbɔ va Canada. Le esia megbe la, eya kple Dada kpɔ gome le ɣeyiɣiawo katã ƒe gbeƒãɖeɖedɔa me ɖekae eye wonɔ Ottawa nutoawo me kple ɣeyiɣiawo katã ƒe subɔsubɔdɔwɔlawo ƒe ƒuƒoƒo aɖe le ƒe 1932/33 ƒe vuvɔŋɔli me.\nƑomeŋutinya Kpui Aɖe\nWodzi nɔvinyeŋutsu, David, le ƒe 1934 me. Esi wònye ɖevi dzaa la, edea Dada ƒe mɔzɔkplo dzi be yele yeƒe “nuƒowo” ƒom. Etsɔ dzo ɖe Yehowa ŋu le eƒe agbemeŋkekeawo katã me abe fofoa ke ene. Wo ame etɔ̃a zɔa mɔ kple ʋu si tame wobla nuƒomɔ ɖo ne wole hameawo srãm kpɔ tso Canada ƒe ɣedzeƒe ƒuta vaseɖe ɣetoɖoƒe ƒuta. Wodzim le ƒe 1938 me esime Papa nɔ subɔsubɔm le British Columbia. David ɖoa ŋku alesi Papa tsɔm mlɔ aba dzi eye Papa, Dada, kple David dze klo ƒo xlãm eye Papa do akpedagbe ɖa ɖe tanye la dzi.\nLe ƒe 1939 ƒe vuvɔŋɔli me la, míenɔ Vancouver esime Papa nɔ hame siwo nɔ nuto ma me srãm kpɔ. Lɛta gbogbo siwo míexɔ le ƒea me la dometɔ ɖekae nye esi wòŋlɔ le January 14, 1939 dzi, esime wònɔ Vernon, British Columbia. Papa ŋlɔe na Clara, David, kple Ruth, gblɔ be: “Nugbugbɔ kple asikplakɔ sue aɖe koe.” Gbedasi aɖe nɔ eme na mía dometɔ ɖesiaɖe. Eƒo nu tso alesi nuŋeŋe la sɔ gbɔe gake nuŋelawo mede ha le afima o ŋu.—Mateo 9:37, 38.\nEsi Papa gbɔ tso eƒe dɔdasia wɔƒe le Vancouver kwasiɖa ɖeka megbe la, eku ƒenyi le kpekpe aɖe me. Dodokpɔ siwo wowɔ nɛ emegbe ɖee fia be ƒoƒoe vɔ̃ɖi aɖe te eƒe ahɔhɔ̃. Le May 1, 1939, dzi la, ewu eƒe anyigbadzigbenɔnɔ nu. Ɣleti asieke koe mexɔ, eye David yina ƒe atɔ̃ xɔ ge. Mía dada lɔlɔ̃tɔ, amesi hã si dziƒoyiyi ƒe mɔkpɔkpɔ le la, lé nuteƒewɔwɔ me ɖe asi na Mawu vaseɖe eƒe kugbe le June 19, 1963, dzi.\nAlesi Papa se le eɖokui me ɖe mɔnukpɔkpɔ si su esi be wòtsɔ nyanyuia yi dukɔ geɖe mee la dze nyuie le eƒe lɛta siwo wòŋlɔ na Dada la dometɔ ɖeka me. Egblɔ le akpa aɖe be: “Yehowa ɖe mɔ nam dɔmenyotɔe be mayi dukɔ siawo me abe akaɖi ene be maɖe gbeƒã Fiaɖuƒegbedasia. Woakafu eƒe ŋkɔ kɔkɔe la. Eƒe ŋutikɔkɔe dze le ŋutetemanɔameŋu kple gbɔdzɔgbɔdzɔ me.”\nFifia la, George kple Clara Young ƒe viwo, tɔgbui kple mama yɔviwo, kpakple tɔgbuitɔgbui kple mamamamɛ yɔviwo hã le mía Mawu lɔlɔ̃tɔ, Yehowa, subɔm. Wogblɔ nam be Papa zãa Hebritɔwo 6:10 edziedzi, afisi gblɔ be: ‘Mawu menye madzɔmadzɔtɔ be, wòaŋlɔ miaƒe dɔwɔwɔ kple lɔlɔ̃, si mieɖe fia le eƒe ŋkɔ ta be o.’ Míawo hã míeŋlɔ dɔ siwo Papa wɔ be o.\nFofonye, le ɖusime, kple nɔviaŋutsu etɔ̃awo\n[Nɔnɔmetata siwo le axa 25]\nPapa (le tsitre) kple Nɔviŋutsu Woodworth, Rutherford kple Macmillan\nEte: Papa (miame ɖaa) le ƒuƒoƒo me kple Nɔviŋutsu Russell\nFofonye kple Danye\nEte: Woƒe srɔ̃ɖegbe\nMía kple David kpakple Dada, ƒe aɖewo megbe le Papa ƒe ku megbe\nƉoe Ɖe Amewo Ɖoe Ɖe Amewo Enye Akaɖitsɔla Na Dukɔ Geɖe\nw00 7/1 axa 22-27\nÀte Ŋu Akpɔ Dzidzemea?\nAfikae Nàte Ŋu Akpɔ Dzidzeme Le?\nTsɔ Didi Vevie Ðe Gbeƒã Nyanyui lae\nFiaɖuƒe Ŋuti Nyateƒea Ƒe Kuwo Ƒaƒã\nKpɔɖeŋu Nyuiwo—Wole Vi Ðem na Wòa?\nKristotɔ Alẽkplɔlawo, ‘Mikeke Miaƒe Dzi’!\nƑe Sia Ƒe Takpekpe October 7, 2000\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA July 1, 2000\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA July 1, 2000\nGBETAKPƆXƆ—TATA SI MÍESRƆ̃NA July 1, 2000


1 Korintotɔwo 9 - Holy Bible [Ewe Bible 1913] - (1Ko 9)\n1 Korintotɔwo 9\nƉe nyemenye apostolo oa? Ɖe nyemenye ɖokuisime oa? Ɖe nyemekpɔ Yesu Kristo, mía Aƒetɔ la oa? Menye miawoe nye nye dɔwɔwɔ le Aƒetɔ la me oa?\nNe nyemenye apostolo na ame bubuwo o hã la, menyee na mi; elabena miawoe nye nye apostolonyenye ƒe nutrenu le Aƒetɔ la me.\nƉokuinye la ʋiʋli ɖe amesiwo drɔ̃a ʋɔnum la ŋuti enye esi.\nAlo ɖe míekpɔ ŋusẽ be, míaɖu nu, eye míano nu oa?\nAlo ɖe miekpɔ ŋusẽ bena, míakplɔ nɔvinyɔnu, si anye mía srɔ̃ la, anɔ nugbe yim, abe alesi apostolo bubuawo kple Aƒetɔ la nɔviwò kpakple Kefa hã wona ene oa?\nAlo ɖe mia kple Barnaba ɖeɖekoe mekpɔ ŋusẽ bena, miagawɔ dɔ oa?\nAmeka gɔ̃e woa aʋawɔvi ƒe do, eye wòxea fe na eɖokui? Alo ameka gɔ̃e dea weingble, eye meɖua eƒe kutsetse oa? Alo amekae nyia lãha, eye menoa lãha la ƒe notsi oa?\nAlo ame ƒe susu nue mele nya siawo gblɔm ɖo, alo menye se la hãe gblɔ nenema oa?\nElabena woŋlɔ ɖe Mose ƒe segbalẽa me bena: „Megabla nu na nyitsu, si le mɔli tugum la o!“ A, nyitsu ƒe nue le Mawu nu vema?\nAlo menye mia ŋuti pete wogblɔe ɖo oa? Mía ta woŋlɔe ɖo bena, amesi ŋlɔa nu la, naŋlɔe le mɔkpɔkpɔ me; eye amesi tugua mɔli la, natugui le mɔkpɔkpɔ me, bena wòakpɔ gome le eme!\nNe míeƒã gbɔgbɔ me nuwo na mi, eye míexa miaƒe ŋutilãnuwo la, nu gã wònyea?\nNe ame bubuwo kpɔ ŋusẽ sia ƒe gome ɖe mia dzi la, ɖe miawo míekpɔe wu woawo o mahã? Gake miewɔa ŋusẽ sia ŋuti da o, hafi míetsɔa wo katã kpoo boŋ, bene míagaxe mɔ na Kristo ƒe nyanyuie la o.\nƉe mienyae bena, amesiwo woa kɔkɔeƒe ƒe dɔwo la, kɔkɔeƒe ƒe nuwo woɖuna, eye amesiwo subɔna le vɔsamlekpui ŋuti la, vɔsamlekpui ƒe nuwo me wokpɔa wo tɔ nua tsonɛ oa?\nNenema ke Aƒetɔ la ɖo na amesiwo gblɔa nyanyuie fiana la bena, woakpɔ agbemenuwo tso nyanyuie la me.\nKe nye la nyemewɔ nusiawo ƒe ɖeke ŋuti dɔ kpɔ o; eye nyemeŋlɔ nusiawo, bene woawɔ nenema nam o; elabena ne meku la, anyo nam awu esi amea ɖe naɖi gbɔ nye kafukafu.\nElabena ne megblɔ nyanyuie fia la, menye kafukafu nam o, elabena ele nam kokoko be, mawɔe; elabena nenye be, nyemegblɔ nyanyuie la fia o la, baba nam!\nElabena ne mewɔ esia kple lɔlɔ̃nu la, fetu te eme nam; ke ne nyemewɔe kple lɔlɔ̃nu o la, wotsɔ xɔnuvidɔ de asi nam.\nAzɔ ɖe, nukae nye nye fetua? Eyae nye bena, nye amesi le nyanyuie la gblɔm la, mana fetu naganɔ nyanyuie la ŋuti o, bene nyemagawɔ nye ŋusẽ la ŋuti do le nyanyuie lã ŋuti o.\nElabena ne menye ɖokuisime, si vo tso amewo katã gbɔ hã la, metsɔ ɖokuinye wo amewo katã ƒe dɔla, bene asinye nasu ame geɖeawo dzi;\neye mezu abe Yudatɔ ene hena Yudatɔwo, bena asinye nasu Yudatɔwo dzi; eye mezu abe amesi le sea te ene hena amesiwo le sea te, wònye nye ŋutɔ nyemele sea te hafi o, bene asinye nasu amesiwo le sea te la dzi;\nmezu abe semanɔsitɔ ene hena semanɔsitɔwo, gake la nyemenye semanɔsitɔ na Mawu o, ke mele Kristo ƒe se la me boŋ, bene asinye nasu semanɔsitɔwo dzi.\nMezu gbɔdzɔgbɔdzɔtɔ na gbɔdzɔgbɔdzɔtɔwo, bene asinye nasu gbɔdzɔgbɔdzɔtɔwo dzi; amewo katã mezu nusianu na, bene maɖe wo dome amea ɖewo kokoko.\nKe nyanyuie la ta mewo wo katã ɖo, bene nye hã makpɔ gome le eme.\nKlo mienyae bena, amesiwo le duɖime kem le dusiƒe la, wo katãe kenɛ hafi, gake ame ɖeka koe xɔa dziɖuɖufetu la o mahã? Mike duɖime nenema, ne miaƒe asi nasu edzi!\nKe amesiame, si le kame tem la, eɖɔa ŋu ɖo le nusianu me; ame mawo wɔa nenema, bene woƒe asi nasu dziɖuɖukuku, si gblẽna la dzi; ke miawo la, esi megblẽna o la dzi.\nEyaŋuti azɔ nye la mele dudime kem ale, bena nyemele ɖikeke me o, eye mele kɔ dam ale, bena nyemedaa dadagbo o;\nhafi meƒoa nye ŋutilã wòdoa ʋusrã, eye mewɔnɛ kluvi boŋ, bene esi menye gbeƒãɖela na ame bubuwo la, nye ŋutɔ la nyemagazɔ ame madzemadze o.\n1 Korintotɔwo 9:1\n1 Korintotɔwo 9:2\n1 Korintotɔwo 9:3\n1 Korintotɔwo 9:4\n1 Korintotɔwo 9:5\n1 Korintotɔwo 9:6\n1 Korintotɔwo 9:7\n1 Korintotɔwo 9:8\n1 Korintotɔwo 9:9\n1 Korintotɔwo 9:10\n1 Korintotɔwo 9:11\n1 Korintotɔwo 9:12\n1 Korintotɔwo 9:13\n1 Korintotɔwo 9:14\n1 Korintotɔwo 9:15\n1 Korintotɔwo 9:16\n1 Korintotɔwo 9:17\n1 Korintotɔwo 9:18\n1 Korintotɔwo 9:19\n1 Korintotɔwo 9:20\n1 Korintotɔwo 9:21\n1 Korintotɔwo 9:22\n1 Korintotɔwo 9:23\n1 Korintotɔwo 9:24\n1 Korintotɔwo 9:25\n1 Korintotɔwo 9:26\n1 Korintotɔwo 9:27\n1 Korintotɔwo 1 / 1Ko 1\n1 Korintotɔwo 2 / 1Ko 2\n1 Korintotɔwo 3 / 1Ko 3\n1 Korintotɔwo 4 / 1Ko 4\n1 Korintotɔwo 5 / 1Ko 5\n1 Korintotɔwo 6 / 1Ko 6\n1 Korintotɔwo 7 / 1Ko 7\n1 Korintotɔwo 8 / 1Ko 8\n1 Korintotɔwo 9 / 1Ko 9\n1 Korintotɔwo 10 / 1Ko 10\n1 Korintotɔwo 11 / 1Ko 11\n1 Korintotɔwo 12 / 1Ko 12\n1 Korintotɔwo 13 / 1Ko 13\n1 Korintotɔwo 14 / 1Ko 14\n1 Korintotɔwo 15 / 1Ko 15\n1 Korintotɔwo 16 / 1Ko 16


Ðe Satana Li Vavã?\nGBE BUBU Afrikaans Albanian Amharic Arabic Armenian Armenian (West) Aymara Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Garifuna Georgian German Greek Greenlandic Guarani Haitian Creole Hebrew Hiligaynon Hmong (Ɣi) Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korean Krio Lingala Lithuanian Luganda Luo Macedonian Malagasy Mam Maya Mazatec (Huautla) Mizo Moore Myanmar Nahuatl (Central) Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Uruund Vietnamese Waray-Waray Wayuunaiki Xhosa Zande Zulu\nÐe Satana Li Ŋutɔŋutɔa?\nKpetata si le Madrid, Spain, si wobe ele tsitre ɖi na Satana, mawudɔla dzeaglã la\n“El Salvador ye menɔ tsi. Ne mewɔ nu gbegblẽ aɖe la, danye gblɔna nam be, ‘Abosam gbɔna léwò ge!’ Eye meɖoa ŋu nɛ be, ‘Neva!’ Abosam aɖeke mele afi aɖeke gbɔna nye lé ge o, Mawu dzie nye ya mexɔ se.”—ROGELIO.\nÐe nèda asi ɖe Rogelio, ŋutsuvi sue la, ƒe nyaa dzia? Susu vovovo siwo gbɔna la dometɔ kae dzie nèda asi ɖo?\nSatana meli ŋutɔŋutɔ o, vɔ̃ɖinyenye ko wòle tsitre ɖi na.\nSatana li ŋutɔŋutɔ, gake metsɔ ɖeke le amegbetɔwo ƒe nyawo me boo o.\nSatana nye gbɔgbɔmenuwɔwɔ aɖe si si ŋusẽ le, si le ŋusẽ kpɔm ɖe amegbetɔwo dzi.\nSusu vovovo etɔ̃ siawo dometɔ ɖe sia ɖe dzi delawo li, ɖewohĩ woade ame miliɔn geɖe gɔ̃ hã. Gake ɖe wòle vevie kokoko be míanya susuawo dometɔ si nye nyateƒea? Nya lae nye be, ne Satana meli ŋutɔŋutɔ o la, ke ɖe woble ame siwo xɔe se be eli. Ne Satana li gake metsɔ ɖeke le amegbetɔ ƒe nyawo me o la, ekema ame siwo katã le ŋu dzɔ ɖe eŋu alo vɔ̃nɛ gɔ̃ hã la le fu ɖem na wo ɖokuiwo dzodzro. Gake ne Satana nye ameblela la, ekema ŋɔdzi le eŋu wu ale si ame akpa gãtɔ susunɛ.\nNa míakpɔ ale si Ŋɔŋlɔ Kɔkɔeawo ɖo nya siawo ŋui la ɖa: Nane si le tsitre ɖi na vɔ̃ ye Satana nye loo alo gbɔgbɔmeme aɖee wònye? Ne amee Satana nye la, ɖe wòate ŋu agblẽ nu le ŋuwòa? Ne ate ŋu agblẽ nu le ŋuwò la, aleke nàte ŋu akpɔ ɖokuiwò tae?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Ðe Satana Li Ŋutɔŋutɔa?\nGBETAKPƆXƆ Ðe Satana Li Ŋutɔŋutɔa?


GBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Thai Tsonga Turkish Ukrainian Urdu Vietnamese Zulu\nLE Yesu ƒe Todzimawunya xɔŋkɔa me la, egblɔ na eƒe nusrɔ̃lawo be: “Miawoe nye xexeame ƒe kekeli. Du, si le to dzi la, womate ŋu aɣlae o.”—Mateo 5:14.\nTowo dzie wotso Yudea kple Galilea du geɖe ɖo, menye baliwo me o. Dedienɔnɔ ye nye susu siwo koŋ ta wotsoa wo ɖe towo dzi ɖo. Tsɔ kpe ɖe asrafowo ƒe amedzidzedze ŋu la, adzohawo dzea Israel-viwo dzi. (Fiawo II, 5:2; 24:2) Dumevi dzinɔameƒotɔwo ate ŋu aʋli aƒe siwo ƒo ƒu ɖe to tame la ta bɔbɔe wu du si le balime si ŋu wòabia be woatɔ kpɔ gã aɖe ɖo.\nEsi wònye be akaloe wosina na Yudatɔwo ƒe aƒewo zi geɖe ta la, wote ŋu kpɔa aƒe ɣi siawo siwo ƒo ƒu ɖe to tame la kilometa gbogbo aɖewo le adzɔge. (Dɔwɔwɔwo 23:3) Ne ŋdɔ le ʋuʋum le Palestina la, todzidu siawo klẽna abe akaɖi si le to dzi ene, abe alesi Mediterranea duwo klẽnae egbea ene.\nYesu zã Galileatɔwo kple Yudeatɔwo ƒe duwo ƒe nɔnɔme ɖedzesi sia tsɔ fia eyomedzelawo akpa si Kristotɔ vavãwo wɔna. Egblɔ na wo be: “Nenema ke mina miaƒe kekeli naklẽ le amewo ƒe ŋku me, bena woakpɔ miaƒe nu nyui wɔwɔwo, eye woakafu mia Fofo, si le dziƒo.” (Mateo 5:16) Togbɔ be Kristotɔwo mewɔa nu nyuiwo be amewo nakafu yewo o hã la, woƒe nɔnɔme nyuiwo meɣlana o.—Mateo 6:1.\nNɔnɔme nyui siawo dzena vevietɔ le Yehowa Ðasefowo ƒe nutome gã takpekpewo me. Nyadzɔdzɔgbalẽ aɖe ka nya ta le takpekpe aɖe si wowɔ nyitsɔ laa le Spain ŋu be: “Togbɔ amewo megale ɖeke tsɔm le mawusubɔsubɔnyawo me le subɔsubɔha bubuwo me o hã la, menye aleae wòle le Yehowa Ðasefowo ya gome o. Esi womedi be vevienyenye si le Biblia ŋu nabu o ta la, wowɔa Mawu ƒe Nya la ŋudɔ.”\nThomas, si nye kamedefefewɔƒe si Ðasefoawo zãna edziedzi le Spain ƒe dzieheɣetoɖoƒe dzikpɔla, kpɔ dzidzɔ ɖe ame siwo wɔa Mawu ƒe Nyaa ŋudɔ la dome nɔnɔ ŋu. Eda eƒe dzudzɔxɔxɔledɔme ɖe ŋgɔ kwasiɖa geɖe ale be wòate ŋu anɔ anyi akpɔ Yehowa Ðasefowo ƒe nutome gã takpekpe aɖe teƒe. Esi takpekpea vala geɖewo, tsɔ kpe sɔhɛwo ŋu, te ɖe eŋu le takpekpea megbe be yewoada akpe nɛ le alesi wòwɔ nu aduadu kpli yewo le ƒe siawo katã me ahadi nyui nɛ le eƒe dzudzɔxɔxɔa me la, aɖatsi ge le mo nɛ blobloblo. Egblɔ be: “Mi amesiawo nyanya nye nuteƒekpɔkpɔ siwo su asinye le agbe me la dometɔ nyuitɔ kekeake.”\nWote ŋu kpɔa du si le to dzi la bɔbɔe elabena edzena le yame nyuie eye ɣea ƒe keklẽ nana xɔ siwo wosi akalo na le eme la dzena nyuie. Nenema ke, Kristotɔ vavãwo ɖea dzesi elabena wodzea agbagba be yewoawɔ ɖe Ŋɔŋlɔawo ƒe dzidzenu kɔkɔ siwo ku ɖe nyateƒetoto, agbenyuinɔnɔ, kple nublanuikpɔkpɔ ŋu dzi.\nGakpe ɖe eŋu la, Kristotɔwo ɖea nyateƒea ƒe keklẽ fiana to woƒe gbeƒãɖeɖedɔa me. Apostolo Paulo gblɔ le ƒe alafa gbãtɔ me Kristotɔwo ŋu be: “Esi subɔsubɔdɔ sia le mía si, abe alesi míekpɔ nublanuikpɔkpɔ ene la, ɖeɖi mete mía ŋu o . . . hafi boŋ míetsɔa nyateƒe ƒe ɖeɖefia ɖea mía ɖokui fiaa amewo katã ƒe dzitsinya le Mawu ƒe ŋku me.” (Korintotɔwo II, 4:1, 2) Togbɔ be wotsi tre ɖe wo ŋu le teƒe siwo katã woɖe gbeƒã le hã la, Yehowa yra ɖe woƒe subɔsubɔdɔa dzi ale be le ƒe 60 M.Ŋ. me lɔƒo la, Paulo te ŋu ŋlɔ be wonɔ gbeƒã ɖem nyanyuia “na nuwɔwɔwo katã le dziƒo te.”—Kolosetɔwo 1:23.\nEgbea, Yehowa Ðasefowo hã bua woƒe agbanɔamedzi si nye be ‘woana woƒe kekeli naklẽ le amewo ƒe ŋku me’ nu vevii, abe alesi Yesu de see ene. Yehowa Ðasefowo toa nuƒo kple agbalẽwo dzi ɖea gbeƒã Fiaɖuƒe ŋuti nyanyuia le dukɔ 235 me le xexeame godoo. Be Biblia me nyateƒea ƒe kekeli naɖo ame gbogbo aɖewo gbɔ alesi wòanya wɔ la, wota woƒe Biblia-srɔ̃gbalẽwo ɖe gbegbɔgblɔ siwo ade 370 me.—Mateo 24:14; Nyaɖeɖefia 14:6, 7.\nLe teƒe geɖe la, Ðasefoawo tsɔe ɖo wo ɖokui dzi srɔ̃a amesiwo ʋu tso dukɔ siwo me woxe mɔ ɖe gbeƒãɖeɖedɔa nu le fifia alo tsã me ƒe gbegbɔgblɔwo. Le kpɔɖeŋu me, ame gbogbo aɖewo tsoa China kple Russia vana Dziehe Amerika dugã geɖewo me. Ðasefo siwo le afima dze agbagba srɔ̃ China, Russia, kple gbe bubuwo ale be woate ŋu aɖe gbeƒã nyanyuia na vavala yeyeawo. Le nyateƒe me la, wole gbesɔsrɔ̃mɔnu siwo atsɔ kabakaba zãm tsɔ le gbegbɔgblɔ aɖewo fiam amewo ale be woate ŋu aɖe gbeƒã na ame bubuwo hã esime nuwo gakpɔtɔ ‘ƒu’ ɖe agbleawo dzi “na ŋeŋe.”—Yohanes 4:35.\nNyagblɔɖila Yesaya gblɔe ɖi be: “Ava me le ŋkeke mlɔeawo me be, Yehowa ƒe aƒe ƒe to la akɔ ta agbɔ towo ŋu, eye wòaƒo togbɛwo ta, eye anyigba dzi dukɔwo katã aƒo zi ɖe eŋu.” Yehowa Ðasefowo to woƒe nuwɔna kple woƒe subɔsubɔdɔ siaa dzi le kpekpem ɖe amewo ŋu le afisiafi be woava “Yehowa ƒe aƒe ƒe to” la gbɔ be woafia Mawu ƒe mɔ wo eye be woasrɔ̃ alesi woazɔ le Mawu ƒe mɔ dzii. (Yesaya 2:2, 3) Abe alesi Yesu gblɔe ene la, dzidzɔ si dona tsoa eme enye be wo katã ‘wokafua wo Fofo, si le dziƒo,’ Yehowa Mawu.—Mateo 5:16; Petro I, 2:12.\nƉoe Ɖe Amewo Ɖoe Ɖe Amewo Du si Le To Dzi\nw02 2/1 axa 30-31


Exɔ dzi bena: Mana nye atsyɔ̃ɖoɖo blibo la nato ŋkuwò me ayi, eye maɖe gbe ƒã Yehowa ƒe ŋkɔ le, ŋgɔwò. Amesi nu medi be, mave la, eya nu mave, eye amesi ke meɖi be, makpɔ nublanui na la, eya makpɔ nublanui na.\n Dɔ kple tsikɔ mawu wo o, eye ŋdɔ kple ɣe maɖu wo o, elabena wo nuvela le wo kplɔm, eye woakplɔ wo ato tsidzidziwo ŋu. Matsɔ nye towo katã awɔ mɔe, eye wòado nye mɔ tatawo. Kpɔ ɖa, amesiwo atso adzɔge ava, ame kemewo atso anyiehe kple ɣetoɖoƒe, eye ame bubuwo atso Sinitɔwo ƒe anyigba dzi. Mi dziƒowo, mitso aseye, anyigba, kpo dzidzɔ, eye mi towo, mido aƒa; elabena Yehowa fa akɔ na eƒe dukɔ, eye wòkpɔ nublanui na eƒe hiãtɔwo.\nMakafu Yehowa ƒe amenuveve kple Yehowa ƒe ŋkɔxɔxɔ le nusiwo katã Yehowa wɔ na mí la nu kpakple eƒe dɔmenyo gbogbo, siwo wòwɔ na Israel ƒe aƒe la le eƒe nublanuikpɔkpɔ kple eƒe amenuveve geɖe la nu.\nKpɔ ɖa, míeyɔa amesiwo doa dzi keŋ la be yayratɔwo. Miese Hiob ƒe dzidodo, eye miekpɔ Aƒetɔ la ƒe nuwuwu bena, Aƒetɔ la yɔ fũ kple dometɔtrɔ kple nublanuikpɔkpɔ.\nYeremiaƒe Konyifahawo 3:32\nke boŋ ne edo nuxaxa na ame la, egakpɔa nublanui le eƒe amenuveve geɖe la nu.\nAlesi fofo ƒe dɔme trɔna ɖe mawo ŋui la, nenema Yehowa ƒe dɔme trɔna ɖe amesiwo vɔ̃nɛ la ŋui.\nAmenuvela kple dzɔdzɔetɔ enye Yehowa, nublanuikpɔla enye Mawu.\nYehowa enye dɔmenyotɔ na amewo katã, eye eƒe nublanuikpɔkpɔ gbagba ɖe eƒe dɔwɔwɔwo katã dzi.\nElabena egblɔ na Mose bena: „Makpɔ nublanui na amesi ke makpɔ nublanui na, eye nye dɔme atrɔ ɖe amesi ke ŋuti nye dome atro ɖo la ŋuti.“\n Azɔ la ne nuxɔxlɔ̃a ɖe li le Kristo me, ne lolo ƒe dziɖeƒonyaa ɖe li, ne gbɔgbɔ ƒe hadedea ɖe li, ne dɔmetɔtrɔa ɖe kple nublanuikpɔkpɔa ɖe li la, ekema miyɔ nye dzidzɔ la fũ, bene miaƒe tamesusu nana ɖeka, le esi lɔlɔ̃ ɖeka ma ke le mia si, eye mietsɔa gbɔgbɔ ɖeka susua nu ɖeka la ŋuti, migawɔ naneke le dzrewɔwɔ alo bubu dzodzro ta o, ke boŋ mia dome amesiame natso ɖokuibɔbɔ abu nɔvia gã wu ye ŋutɔ ɖokui;\n Eye Yesu yi ɖato duawo kple kɔƒeawo katã me, hele nu fiãm le woƒe ƒuƒoƒewo, eye wòle fiaɖuƒe la ŋutinya nyui la gblɔm hele dɔlélewo kple lãmegbegblẽwo katã ƒomevi ɖem ɖa le dukɔ la dome. Ke esi wòkpɔ amehawo la, eƒe dɔme trɔ ɖe wo ŋuti; elabena woƒe lãme gbɔdzɔ, eye woka hlẽ abe alẽ, siwo kplɔla meli na o la ene. Tete wògblɔ na eƒe nusrɔ̃lawo bena: Nuŋeŋe la sa gbɔ; ke nuŋelawo mede ha o. Eyaŋuti miɖe kuku na nuŋeŋe ƒe Aƒetɔ la bena, wòadɔ dɔwɔlawo aɖo ɖe eƒe nuŋeŋe la me.\n Dawid tɔ. Luʋɔnye, kafu Yehowa, eye nusianu, si le menye la, mikafu eƒe ŋkɔ kɔkɔe la! Luʋɔnye, kafu Yehowa, eye megaŋlɔ eƒe nyuiwɔwɔwo katã be o! Amesi tsɔa wò vodadawo katã kea wò, eye wòdaa gbe le wò dɔlélewo katã ŋu, amesi ɖea wò agbe tso gbegblẽ me, eye wòtsɔa amenuveve kple nublanuikpɔkpɔ ɖɔna na wò, amesi tsɔa nu nyui ɖia ƒo na wò amegãkuku, ale be wò ɖekakpuinyenye gaɖoa yeye me abe hɔ̃ tɔ ene.\n Eye esi wodo go tso Yerixo-dua me yina la, ameha geɖewo dze eyome. Eve kpo ɖa, ŋkuagbãtɔ eve bɔbɔ nɔ mɔ to; esi wose bena, Yesu le wo ŋuti tom yina la, wodo ɣli gblɔ bena: Dawid vi la, kpɔ mia nublanui! Eye ameha la blu ɖe wo ta, bena woazi ɖoɖoe. Ke woawo gado ɣli ɖe edzi gblɔ bena: Aƒetɔ, Dawid vi la, kpɔ mia nublanui! Eye Yesu to ɖe tsitre, eye wòyɔ wo ve gblɔ bena: Nuka dim miele, bena mawɔ na mi mahã? Wogblɔ nɛ bena: Aƒetɔ, bena miaƒe ŋkuwo naʋu. Eye Yesu ƒe dɔme trɔ ɖe wo ŋu, eye wòde asi woƒe ŋkuwo ŋu, eye enumake wokpɔ nu, eye wodze eyome.\n Ke esi Yesu see la, eɖo ʋu dzo le afima, eye wòƒo asa yi ɖe gbedzi. Eye esi amehawo see la, woto afa tso duawo me va dze eyome. Eye esi Yesu do go, eye wòkpɔ ame geɖe la, eƒe dɔme trɔ ɖe wo ŋu, eye wòda gbe le woƒe dɔlélawo ŋu. Eye esi fiẽsi ɖo la, eƒe nusrɔ̃lawo va egbɔ gblɔ bena: Afisia gbedzìe, eye ɣeyiɣi la va yi xoxo; ɖe asi le amehawo ŋu azɔ, ne woayi ɖe kɔƒeawo me aɖaƒle nuɖuɖu na wo ɖokui. Ke eya gblɔ na wo bena: Mehiã bena, wòayi o; miawo mina nu wo woaɖu! Eye wogblɔ ne bena: Naneke mele mía si le afisia o, negbe abolo atɔ kple tɔmelã eve ko. Eye wòbe: Mitsɔ wo vɛ nam! Eye wòɖo bena, amehawo nabɔbɔ nɔ gbea dzi; eye esi wòtsɔ abolo atɔ̃ la kple lã eveawo la, ekpɔ dziƒo, eye wòyra ɖe wo dzi, eye esi wòŋe wo me la, etsɔ wo na eƒe nusrɔ̃lawo, eye nusrɔ̃lawo tsɔ wo na amehaawo. Eye wo katã woɖu nu, eye woɖi ƒo, eye wòfɔ kakɛ, siwo susɔ la, ɖe xevi wuieve me fũ. Ke amesiwo ɖu nua la, woanɔ ŋutsu akpe atɔ̃, nyɔnuwo kple ɖeviwo mele eme o.\n Eye Yesu dzo le afima te yi ŋgɔ va Galilea-ƒua nu, eye wolia to la hebɔbɔ no anyi ɖe afima. Eye ameha geɖewo va egbɔ; eye wokplɔ tekunɔwo, ŋkuagbãtɔwo, aɖetututɔwo, ame glɔmɔ̃wo kple dɔléla bubu ƒomevi geɖewo ɖe asi ve, eye wotso wo da ɖe eƒe afɔ nu; eye wòda gbe le wo ŋu. Esi ameha la kpɔ bena, aɖetututɔwo le nu ƒom, ame glɔmɔ̃wo le dzɔdzɔm, tekunɔwo le azɔli zɔm, eye ŋkuagbãtɔwo le nu kpɔm la, woƒe mo wɔ yaa, eye wokafu Israel ƒe Mawu la. Ke Yesu yɔ eƒe nusrɔ̃lawo ƒo ƒu ɖe egbɔ gblɔ bena: Nye dɔme trɔ ɖe ameha la ŋuti; elabena egbe enye ŋkeke etɔ̃agbe wole ŋutinye, eye naneke mele wo si woaɖu o; ke nyemelɔ̃ bena, mado mɔ wo dɔme ɣeɣi o, ɖewohĩ aƒetrɔ latsɔ wo le mɔ dzi. Eye nusrɔ̃lawo gblɔ nɛ bena: Afika míakpɔ abolo geɖe alea gbegbe atsoe le gbe sia dzi, bena ameha gã sia naɖu aɖi ƒo mahã? Eye Yesu gblɔ na wo bena: Abolo nenie le mia sii? Eye wogblɔ bena: Wo ame adre kple lãvi ʋeea ɖewo. Eye wòɖo bena, ameha la nabɔbɔ nɔ anyigba; eye wotsɔ abolo adre lã kple lãwo, eye esi wòda akpe ɖe wo dzi la, eŋe wo me hetsɔ na nusrɔ̃lawo, eye nusrɔ̃lawo tsɔ wo na ameha la. Eye wo katã woɖu nu, eye woɖi ƒo, eye wolɔ abolo kakɛ, siwo susɔ la, ɖe kevi adre me fũ. Eye amesiwo ɖu nua la, wole ŋutsu akpe ene, nyɔnuwo kple ɖeviwo mele me o. Eye esi wòdo mɔ amehawo la, eɖo ʋu va Magdala-nutoawo me.\n Eye ne Mawu ɖo atsyɔ̃ na gbe, si le gbedzi egbe, eye etso kasia woatsɔe aƒu gbe ɖe kpodzo me la, ɖe mawɔ na miawo geɖe awu o mahã? Mí xɔseʋeetɔwo! Eyaŋuti migaɖe fu na mia ɖokui agblɔ bena: Nuka míaɖu, nuka miano, alo nuka míatsɔ ata mahã o. Elabena nenem nusiawo katã tɔgbe trɔ̃subɔlawo dina; ke mia Fofo, si le dziƒo la, nyae bena, nenem nusiawo katã hiãa mi. Midi mawufiaɖuƒe la kple eƒe dzɔdzɔenyenye gbãgbiagbã, eye woatsɔ nusiawo katã akpe ɖe eŋuti na mi. Eyaŋuti migatsi dzimaɖi le etso si gbɔna la, ƒe nuwo ŋuti o; elabena etso si gbɔna la, adze agbagba le eya ŋuta ƒe nuwo ŋuti. Ŋkeke ƒe vɔ̃ la sɔ gbɔ nɛ. Migadrɔ̃ ʋɔnu, ne woagadrɔ̃ ʋɔnu mi o. Elabena ʋɔnudɔdrɔ̃, si miedrɔ̃ la, eya ke woatso adrɔ̃ ʋɔnu mi; eye dzidzenu, si mietsɔ dzidze la, eya ke woatsɔ adzidze na miawo hã. Ke nuka wo nèkpɔa ati fefee, si ɖo nɔviwò ƒe ŋku me la, eye atikpo, si le wò ŋuta wò ŋku dzi la, medzea si eya o mahã? Alo aleke lawɔ nagblɔ na nɔviwò bena: Na mɔm, ne maɖe ali fefee la le wò ŋku me, eye kpɔ ɖa, atikpo le wò ŋutɔ wò ŋku dzi mahã? Alakpatɔ, ɖe atikpo la le wò ŋutɔ wò ŋku dzi gbã, hafi nakpɔ nyuie, alesi nawɔ aɖe ati fefee la le nɔviwò ƒe ŋku me. Migatsɔ nu kɔkɔe la na avũwo o, eye migatsɔ miaƒe dzonu nyuiwo hã ƒu gbe ɖe hawo ƒe ŋku me, ne woaganyã avuzi le wo dzi kple woƒe afɔwo, hafi agbugbɔ ava vuvu mi o. Mibia, eye woana mi; midi, eye miakpɔ; miƒo ʋɔa, eye woaʋui na mi; elabena amesiame, si biaa nu la, exɔa nu, eye amesi dia nu la, ekpɔa nu, eye amesi ƒoa ʋɔ la, woʋunɛ nɛ. Alo ameka le mia dome, ne via abia aboloe la, wòatsɔ kpe anae mahã? Alo ne abia tɔmelãe la, wòatsɔ da anae mahã?\n Eye wògblɔ bena: Ŋutsuvi eve le amea ɖe si; eye wo dome ɖevitɔ gblɔ na fofoa bena: Fofo, tsa nuawo ƒe akpa, si nye tɔnye la nam. Eye wòmã nuawo me na wo. Eye mede ŋkeke geɖea ɖeke o, ŋutsuvi ɖevitɔ la ƒo eƒe nuwo katã nu ƒu, eye woʋu heyi anyigba didia ɖe dzi, eye afima wògblẽ eƒe nuwo le kple agbe baɖabaɖa nɔnɔ. Ke esi wògblẽ wo katã vɔ la, dɔwuame sesẽa ɖe va anyigba ma katã dzi, eye hiã de asi etutu me. Eye wòyi ɖatsɔ eɖokui lé ɖe anyigba ma ƒe dumetɔa ɖe ŋu, eye wòdɔe ɖe eƒe abɔ me, be wòanyi hawo. Eye wòdi be, yeatsɔ akanyi, si hawo ɖuna la, ade yeƒe dɔ me, ke amea ɖeke menae a: Ke, esi wòyi eɖokui me la, egblɔ bena: Fofonye ƒe agbatedɔwɔla nenie kpɔ abolo sɔ gbɔ, ke nye la mele tsɔtsrɔ̃m le dɔwuame ta. Matsi tre, eye mayi fofonye gbɔ, eye magblɔ nɛ bena: Fofo, mewɔ nuvɔ̃ ɖe dziƒo ŋu kple ŋutiwò. Nyemegadze be, nayɔm be viwò o; wɔm abe wò dɔlawo dometɔ ɖeka ene. Eye wòtsi tre va fofoa gbɔ. Ke esi wòle mɔ dzi ʋĩ gbɔna la, fofoa kpɔe, eye eƒe dɔme trɔ ɖe eŋu, eye wòƒu du ɖadze eƒe kɔ dzi, eye wòɖuɖɔ nu nɛ. Ke ɖevi la gblɔ ne bena: Fofo, mewɔ nuvɔ̃ ɖe dziƒo ŋu kple ŋutiwò, eye nyemegadze be, nayɔm be viwò o. Ke fofoa gblɔ na eƒe dɔlawo bena: Miyi ɖatsɔ awu nyuitɔ vɛ, be miado nɛ, eye miɖe asigɛ asi nɛ, kple atokotawo ɖe eƒe afɔwo; eye milé nyivi dami la ve, miwui, eye mina míaɖu nu, eye míakpɔ dzidzɔ; elabena vinyeŋutsuvi sia ku, eye wògagbɔ agbe; ebu, eye wogakpɔe. Eye wode asi dzidzɔkpɔkpɔ me. Ke viaŋutsuvi xoxoetɔ le agble me; eye esi wòva tu aƒe la, ese saŋkuɖiɖi kple ɣeɖuɖu. Eye wòyɔ dɔlawo dometɔ ɖeka va egbɔ, eye wòbiae bena: Nukawo nye nu siawo mahã? Eye wògblɔ ne bena: Nɔviwò va, eye fofowò wu nyivi dami; elabena egakpɔe dedie. Eye wòbi dzi, eye melɔ̃ be, yeayi ɖe aƒea me o. Ke fofoa ɖo go va ɖe kuku ne. Eye wòɖo ŋu gblɔ na fofoa bena: Kpɔ ɖa, nenem ƒe geɖe siawo mesubɔ wò, eye nyemeda wò seawo dzi kpɔ o, ke nye la mena gbɔ̃ tatam kpɔ bena, mía kple xɔ̃nyewo míakpɔ dzidzɔ o: ke esi viwòŋutsuvi sia, si gblẽ wò nuwo kple nyɔnu wɔahasiwo la, va ko la, nèwu nyivi dami nɛ. Eye wògblɔ nɛ bena: Vinye, wò la èle gbɔnye ɣesiaɣi, eye nusiwo katã nye tanye la, tɔwòe. Ke ele be, dzi nadza wò; elabena nɔviwò sia ku, eye wògagbɔ agbe; ebu, eye wogakpɔe.


3 Eye Salomo na srɔ̃ɖekadodo nɔ eya kple Egipte-fia Farao dome. Eɖe Farao vinyɔnu+ hekplɔe va David Ƒe Du+ la me, eye wònɔ afi ma va se ɖe esime wòwu eya ŋutɔ ƒe xɔ+ kple Yehowa ƒe gbedoxɔ+ la tutu nu heɖo gli ɖe Yerusalem ŋu godoo.+ 2 Ke dukɔ la gasaa vɔ le togbɛwo dzi,+ elabena va se ɖe ɣemaɣi la, wometu xɔ na Yehowa ƒe ŋkɔ la haɖe o.+ 3 Eye Salomo yi edzi lɔ̃ Yehowa hezɔ le fofoa David ƒe ɖoɖowo nu, negbe vɔwo ko wòsana hedoa dzudzɔ le togbɛwo dzi.+ 4 Eye fia la yi Gibeon be yeasa vɔ le afi ma, elabena eyae nye togbɛ si xɔ ŋkɔ wu.+ Salomo tsɔ lã akpe ɖeka sa numevɔ le vɔsamlekpui ma dzi.+ 5 Eye Yehowa ɖe eɖokui fia Salomo le drɔ̃e me le zã me le Gibeon, eye Mawu gblɔ nɛ be: “Bia nu si mana wò.”+ 6 Salomo ɖo eŋu be: “Ève wò subɔla fofonye David nu geɖe ŋutɔ, elabena ezɔ le nyateƒe kple dzɔdzɔenyenye kpakple dzi dzadzɛ me le ŋkuwòme. Eye nègakpɔtɔ le enu vem geɖe ŋutɔ va se ɖe egbe sia, ale be nèna viŋutsui, ne wòabɔbɔ nɔ eƒe fiazikpui dzi.+ 7 Azɔ la, Yehowa nye Mawu, wò ŋutɔ èɖo wò subɔla fiae ɖe fofonye David teƒe, evɔ ɖevi dzaa ko menye, eye nuteƒekpɔkpɔ mesu asinye o.*+ 8 Eye wò subɔla le dukɔ si nètia,+ si me tɔwo sɔ gbɔ ale gbegbe be womate ŋu axlẽ wo o, la dome. 9 Eya ta na dzi ɖoto wò subɔla, ne wòadrɔ̃ ʋɔnu wò dukɔ la,+ ne wòade vovo nyui kple vɔ̃ dome;+ elabena ame kae ate ŋu adrɔ̃ ʋɔnu wò dukɔ si me tɔwo sɔ gbɔ* alea la?” 10 Nya la dze Yehowa ŋu be Salomo bia nu sia.+ 11 Eye Mawu gblɔ nɛ be: “Esi nèbia nu sia, eye mèbia agbe didi alo bia kesinɔnuwo alo bia wò futɔwo ƒe ku o, ke boŋ nèbia nugɔmesese, ne nàte ŋu adrɔ̃ ʋɔnu ta la,+ 12 mawɔ nu si nèbia la dzi.+ Mana dzi nyanu si sea nu gɔme la wò,+ ale be ale si ko ame siwo nɔ anyi do ŋgɔ na wò la dometɔ aɖeke mede nuwò o la, nenemae ame aɖeke mava si ade nuwò o.+ 13 Gawu la, matsɔ nu si mèbia o hã ana wò,+ kesinɔnuwo kple bubu siaa,+ ale be fia aɖeke made nuwò le wò agbenɔɣi katã* o.+ 14 Eye ne èzɔ nye mɔwo dzi helé nye ɖoɖowo kple sededewo me ɖe asi abe ale si fofowò David zɔ ene la,+ ekema mana agbe didi wò.”+ 15 Esi Salomo nyɔ la, ekpɔ be drɔ̃e wònye. Eye wòva Yerusalem va tɔ ɖe Yehowa ƒe nubablaɖaka la ŋgɔ, eye wòsa numevɔwo kple ŋutifafavɔwo,+ eye wòɖo kplɔ̃ na eƒe dɔlawo katã. 16 Ɣemaɣi la, gbolo eve va fia la gbɔ, eye wova tɔ ɖe eŋkume. 17 Nyɔnu gbãtɔ gblɔ be: “Meɖe kuku, nye aƒetɔ, nye kple nyɔnu sia míele xɔ ɖeka me, eye medzi vi le egbɔ le xɔa me. 18 Esi medzi vi ŋkeke etɔ̃ megbe la, nyɔnu sia hã dzi vi. Eye míele teƒe ɖeka; ame bubu aɖeke mele xɔa me kpli mí o, negbe mí ame evea ko. 19 Nyɔnu sia ƒe vi ku le zã me, elabena emlɔ edzi. 20 Eye wòfɔ le zã titina hekɔ vinye le axanye esime wò dɔlanyɔnu le alɔ̃ dɔm, eye wòkɔe mlɔ eƒe akɔnu, eye wòkɔ via kuku la va mlɔ nye akɔnu.* 21 Esi mefɔ ŋdi be mana no vinye la, mekpɔ be eku. Eya ta melé ŋku ɖe eŋu nyuie le ŋdi ma, eye mekpɔ be menye vi, si medzi lae nye ema o.” 22 Ke nyɔnu kemɛa gblɔ be: “Kpao, vinyee nye agbagbea, eye viwòe nye kukua!” Gake nyɔnu gbãtɔ le gbɔgblɔm be: “Kpao, viwòe nye kukua, eye tɔnyee nye agbagbea.” Nenemae woʋli nyaa le fia la ŋkume. 23 Mlɔeba fia la gblɔ be: “Ame si be, ‘Vinyee nye agbagbea, eye viwòe nye kukua!’ eye ame si hã be, ‘Kpao, viwòe nye kukua, eye vinyee nye agbagbea!’” 24 Eye fia la gblɔ be: “Mitsɔ yi vɛ nam.” Eye wotsɔ yi vɛ na fia la. 25 Fia la gblɔ be: “Mife ɖevi gbagbe la me ɖe eve, eye mitsɔ afã na nyɔnu ɖeka, eye mitsɔ afã na nyɔnu evelia.” 26 Enumake nyɔnu si ƒe vie nye agbagbea la ɖe kuku na fia la, elabena eƒe dɔme trɔ ɖe via ŋu. Egblɔ be: “Meɖe kuku, nye aƒetɔ! Mitsɔ ɖevi gbagbe la nɛ! Migawui o.” Gake nyɔnu kemɛa nɔ gbɔgblɔm be: “Manye tɔnye o, eye manye tɔwò hã o! Mife eme!” 27 Tete fia la gblɔ be: “Mitsɔ ɖevi gbagbe la na nyɔnu gbãtɔ! Migawui o, eyae nye dadaa.” 28 Eye Israel blibo la katã se afia si fia la tso, ale vɔvɔ̃ ɖo wo le fia la ŋuti,+ elabena wokpɔe be, Mawu ƒe nunya le eya amea me be wòatsɔ adrɔ̃ ʋɔnu dzɔdzɔe.+


GBE BUBU Albanian Amharic Arabic Bengali Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Malagasy Marathi Myanmar Norwegian Papiamento (Curaçao) Polish Portuguese Punjabi Romanian Russian Samoan Setswana Slovak Slovenian Spanish Swahili Swedish Tagalog Telugu Turkish Ukrainian Urdu\n“Suklidɔawo dometɔ aɖeke menyo o. Dɔ gblẽnuwoe wo katã wonye.”—Anne Daly, Amerika Suklidɔlélawo ƒe Habɔbɔ.\n“DODOKPƆ si wowɔ na wò he dɔléle aɖewo ɖe go. Ehiã be woawɔ atike na wò enumake.” Ðɔktaa ƒe nya mawo dze Deborah kpo. Egblɔ be: “Le zã bliboa me la, nye susu nɔ gbɔgblɔm nam be vodada anya nɔ dodokpɔa me kokoko. Mexɔe se kokoko be nyemele dɔ lém o.”\nAbe ame bubu geɖe ene la, Deborah susu be yele lãmesẽ me, eyata eŋe aɖaba ƒu dɔléle ƒe dzesi geɖe siwo wòkpɔna la dzi. Etsɔe be dɔhonametike aɖe si nom yenɔ gbɔe yeƒe tsikɔwuame manyatalenua tso. Ewɔ nɛ be tsi geɖe si yenona gbɔe aɖuɖɔɖɔɖɔ kabakabaa tso. Ke ɖeɖiteameŋua ya la—eƒe susue nye be vidada dɔmedela ka ŋue ɖeɖi metena o?\nKe hã, dodokpɔa ɖee fia be suklidɔ gbɔe nuawo katã tso. Esesẽ na Deborah be wòaxɔe ase be wokpɔ suklidɔ le ye ŋu. Egblɔ be: “Nyemeƒo nu tso nye dɔlélea ŋu na ame aɖeke o. Le zã me ne ƒomea me tɔwo dɔ alɔ̃ la, meʋua ŋku ɖe vivitia me nɔa avi fam.” Abe Deborah ene la, ne ame aɖewo se be suklidɔ le yewo ŋu la, seselelãme vovovowo ɖea fu na wo, woléa blanui, eye wodoa dziku gɔ̃ hã. Karen gblɔ be: “Nyemexɔe se o, eye avi dzi ko menɔ.”\nEnye nusi sɔ le dzɔdzɔme nu be woase le ame ɖokui me alea tso nusi dze abe dzɔgbevɔ̃edzɔɖeamedzi ene ŋu. Gake ne wode dzi ƒo na suklidɔlélawo la, woate ŋu atrɔ ɖe nɔnɔmea ŋu. Karen gblɔ be: “Dɔnɔdzikpɔla si kpɔa gbɔnye kpe ɖe ŋunye mexɔ nye nɔnɔmea de eme. Egblɔ nam be megblẽ be mafa avi o. Seselelãme ɖeɖeɖego alea kpe ɖe ŋunye metrɔ ɖe nɔnɔmea ŋu.”\nNusita Wònye Dɔ si Gblẽa Nu\nWoyɔ suklidɔ be “dɔ si dzea agbeŋusẽ dzi,” eye esɔ nenema. Ne ŋutilãa mate ŋu azã ʋumesukli o la, eƒe dɔwɔna vevi geɖe me ate ŋu agblẽ, eye ate ŋu ade agbe afɔku me. Ðk. Harvey Katzeff gblɔ be: “Menye suklidɔe wua amewo tẽ o, ke dɔ bubu siwo va gena ɖe emee. Míenya alesi míaxe mɔ na dɔléle bubu mawoe, gake ne wonya va ko la, [wo] dada sesẽna.” *\nÐe mɔkpɔkpɔ aɖe li na amesiwo le suklidɔ léma? Ẽ—ne wonya dɔ si ƒomevi wònye hezɔ ɖe eŋuti tikewɔɖoɖo dzi ko. *\nNuɖuɖu Kple Kamedede\nTogbɔ be womate ŋu axe mɔ na suklidɔ Ha 1 o hã la, dzɔdzɔmeŋutinunyalawo le nusiwo dzia exɔxɔ ƒe afɔkua ɖe edzi tso domenyiŋusẽ me la ŋuti numekuku wɔm, eye wole agbagba dzem be yewoakpɔ mɔnu siwo dzi woato axe mɔ na dɔlélenutsitsiŋutete ƒe lãmenugbagbeviawo dzi dzedze. (Kpɔ aɖaka si nye “Akpa si Ʋumesukli Wɔna” le axa 8.) Agbalẽ si nye Diabetes—Caring for Your Emotions as Well as Your Health gblɔ be: “Le suklidɔ ha 2 lia gome la, mɔkpɔkpɔ le nɔnɔmea ŋu wu. Amesiwo ate ŋu axɔe tso domenyiŋusẽ me dometɔ geɖe ƒo asa na dɔléle sia xɔxɔ to nu nyui ɖuɖu kple kamedede edziedzi me, heto ema dzi yi edzi nɔ lãmesẽ me hekpɔ egbɔ be yewomelolo akpa o.” *\nLe gbetete ɖe kamedede ƒe vevienyenye dzi me la, Journal of the American Medical Association ka nya ta tso numekuku aɖe si wowɔ tsitotsito tso nyɔnuwo ŋu la ŋu. Edze le numekukua me be “ɣeyiɣi kpui aɖe gɔ̃ hã ƒe kamedede kpena ɖe [lãmenugbagbeviawo] ŋu wokpɔa insulin wòdoa ŋusẽ wo woxɔa ʋumesukli wɔa eŋudɔ gaƒoƒo 24 kple edzivɔ.” Eyata nyatakakaa wu nu be “azɔlizɔzɔ kple dɔ sesẽ wɔwɔ siaa ɖea afɔku si li be nyɔnuwo naxɔ suklidɔ ha 2 lia dzi kpɔtɔna ŋutɔ.” Numekulaawo kafu miniti 30 ya teti ƒe dɔ sesẽ vi aɖe wɔwɔ le kwasiɖaa ƒe ŋkeke akpa gãtɔ me, alo woawɔe ŋkekeawo katã. Dɔ siawo dometɔ aɖe ate ŋu anye dɔ tsɛ abe azɔli teti zɔzɔ ene, si ŋu agbalẽ si nye American Diabetes Association Complete Guide to Diabetes gblɔ le be “ɖewohĩ eyae nye kamedede ƒomevi nyuitɔ kekeake, si me afɔku mele o, kple esi me gazazã geɖe mele o.”\nKe hã, ele be atikewɔla si nya dɔlélea ŋu nalé ŋku ɖe suklidɔlélawo ƒe kamedede ŋu. Nusiwo tae dometɔ ɖekae nye be suklidɔ te ŋu gblẽa nu le ʋuka kple ahɔhɔ̃mekawo ŋu, si wɔnɛ be ʋu mete ŋu sina yia ŋutilãa ƒe teƒeteƒewo o, eye womegasea nuveviwɔame ƒe veve o. Ewɔnɛ be ne nu vi aɖee koko dɔnɔa ƒe afɔ gɔ̃ hã, manya kaba o eye wòagblẽe ɖi wòavo azu abi gã—ale gbegbe be ne womekpɔ egbɔ kaba o la, ɖeko woava lã afɔa ɖa. *\nKe hã, kamedeɖoɖo aɖe dzi zɔzɔ ate ŋu akpe ɖe ame ŋu wòanɔ te ɖe suklidɔ nu. ADA Complete Guide gblɔ be: “Zi alesi numekulawo wɔ kamedede ƒe viɖewo ŋuti numekukui la, zi nenemae wokpɔnɛ be viɖe geɖewo le emee.”\nHekpe ɖe nuɖuɖu kple kamedede ƒe ɖoɖo aɖe dzi zɔzɔ ŋu la, ele be suklidɔlélawo dometɔ geɖe nanɔ sukli agbɔsɔsɔ si le woƒe ʋu me dom kpɔ gbesiagbe ahanɔ insulin hã dom edziedzi. Le zɔzɔ ɖe nuɖuɖu kple kamedede ɣesiaɣi ƒe ɖoɖo nyui dzi ta la, ame aɖewo siwo ŋu suklidɔ Ha 2 lia le te ŋu wɔ ŋgɔyiyi le woƒe lãmesẽnyawo me, eye wote ŋu dzudzɔ insulin zazã edziedzi hena ɣeyiɣi aɖe ya teti. * Karen, amesi ŋu suklidɔ Ha 1 le la kpɔe be kamedede naa insulin si yedona la wɔa dɔ nyuie. Ewɔe be ete ŋu ɖe insulin si wòhiãna gbesiagbe la dzi kpɔtɔ alafa memama 20.\nGake ne ehiã be suklidɔléla nanɔ insulin zãm la, susu aɖeke meli si ta wòle be dzi naɖe le eƒo o. Mary Ann, si nye dɔnɔdzikpɔla, amesi kpɔa suklidɔléla geɖe dzi la gblɔ be: “Insulin zazã mefia be èdo kpo nu o. Suklidɔ ƒomevi ka kee ɖale ŋuwò o, ne èléa ŋku ɖe sukli agbɔsɔsɔ si nɔa ʋume na wò ŋu ko la, àɖe lãmesẽkuxi bubu siwo ava do mo ɖa emegbe la dzi akpɔtɔ.” Le nyateƒe me la, numekuku siwo wowɔ nyitsɔ laa ɖee fia be “ŋku, ayiku, kple ahɔhɔ̃meka dɔléle siwo ɖea fu na suklidɔlélawo dzi ɖe kpɔtɔ ŋutɔ” le suklidɔ Ha 1 léla siwo kpɔa egbɔ be sukli agbɔsɔsɔ si sɔ le woƒe ʋu me la gome. Le kpɔɖeŋu me, ŋkudɔ si woyɔna be retinopathy léle ƒe afɔkua dzi ɖe kpɔtɔ alafa memama 76! Eɖe vi na suklidɔ Ha 2 lia léla siwo hã lé ŋku ɖe woƒe ʋumesukli ƒe agbɔsɔsɔ si sɔ ŋu nyuie la nenema ke.\nBe woana insulin tikewɔwɔ nabɔbɔ ahaɖe eƒe ame veve dzi akpɔtɔ la, abui siwo nɔa insulin donuwo—siwo nye atikedonu siwo wozãna ŋutɔ—nu la le sue ale gbegbe be wo nu mevena boo o. Mary Ann gblɔ be: “Zi geɖe la, edodo zi gbãtɔe vena wu. Le ema megbe la, dɔnɔ akpa gãtɔ gblɔna be yewomegasea veve aɖeke o.” Abuidonu bubu aɖewoe nye automatic injectors, si nye mɔ̃ si tutua abuia dea ŋutilãa me vevemasemasee, jet injectors, si tutua insulin wògena ɖe lãme na ame kaba, kpakple infusers, si nye mɔ̃ si me wokua insulin ɖo heƒoa eƒe abuia ɖe lãme wònɔa ame ŋu ŋkeke eve alo etɔ̃. Insulin donua ƒe lolome le ko abe kotokumenyatakakaxɔmɔ̃ ene, eye ame geɖe va le ŋudzedze kpɔm ɖe eŋu vevie le ƒe siawo me. Wotrɔ asi le mɔ̃ sia si ƒe abui wogblẽna ɖe ŋutilãa me la ŋu be wòanya insulin agbɔsɔsɔ si ŋutilãa hiã gbesiagbe ahanɔ etsɔm nɛ vivivi, si wɔnɛ be insulin tikewɔwɔ yia edzi nyuie hedea ame dzi ŋutɔ.\nYi Edzi Nànɔ Nu Srɔ̃m\nNe míeƒo nu tso suklidɔyɔmɔnuwo katã gɔ̃ hã ŋu la, wo dometɔ aɖeke meli si woagblɔ be eyae nye nyuitɔ kekeake o. Ele be amesiame nade ŋugble le nu geɖewo ŋu be wòawɔ eya ŋutɔ ƒe nyametsotso le suklidɔyɔmɔnu tiatia me. Mary Ann gblɔ be: “Togbɔ be kɔdzidɔwɔlawoe anɔ dɔ yɔm wò hã la, wò ŋutɔe atia mɔnu si sɔ na wò.” Le nyateƒe me la, magazine si nye Diabetes Care gblɔ be: “Woate ŋu abu suklidɔ tikewɔwɔ le kɔdzi, nusiwo dɔnɔa ŋutɔ awɔ na eɖokui le nɔnɔme vovovowo me mafiamafiae be enye atikewɔmɔnu madeŋgɔ.”\nZi alesi suklidɔlélawo srɔ̃ nu tso woƒe dɔlélea ŋui la, zi nenemae woanya alesi woakpɔ woƒe lãmesẽnyawo gbɔe wòana mɔnukpɔkpɔ geɖe wo be woƒe agbenɔƒe nadidi awu eye woanɔ lãmesẽ me wu. Ke hã, ebia dzigbɔɖi be woasrɔ̃ nu tso eŋu wòaɖe vi na ame. Agbalẽ si nye Diabetes—Caring for Your Emotions as Well as Your Health ɖe eme ale: “Ne ète kpɔ be yeasrɔ̃ nusianu zi ɖeka la, àte ŋu atɔtɔ eye màwɔ nyatakaka si su asiwò la ŋudɔ nyuie o. Tsɔ kpe ɖe eŋu la, nyatakaka vevitɔ kekeake si wòhiã be nàsrɔ̃ la mele agbalẽ kple magazinewo me nàkpɔ o. Eku ɖe . . . alesi wò ʋumesukli ƒe agbɔsɔsɔ nɔna le nɔnɔme vovovowo me nyanya ŋu. Ne ɣeyiɣiawo va le yiyim koe nàte ŋu asrɔ̃ esia to nuwɔkpɔ geɖe me.”\nLe kpɔɖeŋu me, to ŋkuléle ɖe ɖokuiwò ŋu nyuie me la, ànya alesi ne nu te ɖe dziwò wò lãme wɔa wòe, si ate ŋu ana wò ʋumesukli nayi dzi. Ken gblɔ be: “Ƒe 50 sɔŋ enye sia mía kple suklidɔŋutilã sia míeli, eye mesea nya siwo wògblɔna nam gɔme!” Nya siwo Ken ƒe ŋutilã gblɔna nɛ “gɔmesese” ɖe vi nɛ ŋutɔ, elabena ekpɔtɔ wɔa dɔ ɣeyiɣiawo katã—togbɔ be exɔ wu ƒe 70 gɔ̃ hã!\nƑometɔwo ƒe Alɔdodo ƒe Vevienyenye\nNusi dzi mele be woaŋe aɖaba aƒui le suklidɔyɔyɔ me o enye ƒometɔwo ƒe kpekpeɖeŋu nana. Le nyateƒe me la, agbalẽ aɖe gblɔ be, “ɖewohĩ ƒome aɖe me tɔwo ƒe nuwɔwɔ ɖekae enye nu ɖeka aɖe si hiã ŋutɔ” le ɖeviwo kple amesiwo metsi fũ o ƒe suklidɔ nu nɔnɔ me.\nEɖea vi ne ƒomea me tɔwo srɔ̃ nu tso suklidɔ ŋu, heɖɔa li wo nɔewo le dɔnɔa kpɔkplɔ yi kɔdzii gɔ̃ hã me. Nunyanya tso dɔlélea ŋu akpe ɖe wo ŋu le kpekpeɖeŋunana, dzesi veviwo kpɔkpɔ adze sii, kple alesi woawɔ nui le nɔnɔme vovovowo me nyanya me. Ted, amesi srɔ̃nyɔnu dzi suklidɔ Ha 1 dze esime wòxɔ ƒe ene ko, la gblɔ be: “Mete ŋu nyana ne Barbara ƒe ʋumesukli ƒe agbɔsɔsɔ ɖiɖi akpa. Míanɔ dze ɖom nyuie ko ɖoɖoe nazi le enu enumake. Edzea fifia vevie hedoa dziku nya aɖeke madzɔmadzɔe. Eye megazãna ɖe naneke wɔwɔ ŋu o.”\nNenema kee ne Ken srɔ̃ Catherine kpɔe be Ken ƒe ŋutigbalẽ te fufu eye wònɔa anyi kpoo, eye wòkpɔ tɔtrɔ aɖe le eƒe nuwɔna me la, edoa biabia bɔbɔe aɖe ɖe egbɔ. Alesi Ken aɖo nyaa ŋui ana Catherine nanya be mele be yeagblẽ nyametsotsowɔwɔ aɖeke ɖe esime o eye ele be yeatso kpla akpɔ nɔnɔmea gbɔ. Ken kple Barbara siaa daa akpe vevie be yewo srɔ̃wo nya nu tso yewoƒe dɔlélea ŋu, eye wolɔ̃ wo hekana ɖe wo dzi ale gbegbe. *\nEle be ƒomea me tɔ lɔ̃amewo nadze agbagba anye kpekpeɖeŋunalawo, dɔmenyotɔwo, kple dzigbɔɖitɔwo—nɔnɔme siawo ate ŋu akpe ɖe dɔnɔa ŋu wòanɔ te ɖe agbemekuxiwo nu eye ate ŋu ana eƒe dɔlélea gɔ̃ hã dzi naɖe akpɔtɔ. Karen srɔ̃ŋutsu naa kakaɖedzii be yelɔ̃e, eye ema dea agbe yeye eme ale gbegbe. Karen gblɔ be: “Nigel gblɔna nam be, ‘Ehiã be amewo naɖu nu ano tsi be woanɔ agbe, nenema koe wò hã nèhiã nuɖuɖu kple tsi—kpakple insulin vi aɖee.’ Nyateƒenya fadziname siawo dea dzi ƒo nam ale gbegbe.”\nEhiã be ƒometɔwo kple xɔlɔ̃wo nanya hã be ne ʋumesukli ƒe agbɔsɔsɔ le dzi yim gale ɖiɖim la, suklidɔ te ŋu kpɔa ŋusẽ ɖe ame ƒe seselelãme dzi. Nyɔnu aɖe gblɔ be: “Ne suklidɔa na nu te ɖe dzinye la, menɔa anyi kpoo, dzi megadzɔam o, dzi kuam kabakaba, eye metɔtɔna. Emegbe egatena ɖe dzinye be nyemete ŋu ɖu nye seselelãmewo dzi o. Gake ekpena ɖe ŋunye ne menya be ame bubuwo se nye seselelãme siawo gɔme—siwo dzi medzea agbagba be maɖu.”\nWoate ŋu anɔ te ɖe suklidɔ nu dzidzedzetɔe, vevietɔ ne dɔnɔa ƒe ƒometɔwo kple xɔlɔ̃wo do alɔe. Biblia ƒe gɔmeɖosewo hã ate ŋu akpe ɖe ame ŋu. Le mɔ ka nu?\n^ mm. 8 Dɔ bubuawo dometɔ aɖewoe nye dzidɔ, gbagbadɔ, ayikudɔ, ʋukamexexedɔ, kpakple dɔléle si gblẽa ahɔhɔ̃mekawo dome. Ʋu ƒe masimasi nyuie aɖo afɔ gbɔ ate ŋu ana abi naɖo afɔawo ŋu, eye ne ezu abi gã la, woate ŋu alã afɔawo dometɔ si ŋu abia le. Suklidɔ koŋ gbɔe wòtsona hã be ame tsitsi geɖewo ƒe ŋku gbãna.\n^ mm. 9 Nyɔ! mekafua atikewɔmɔnu gobii aɖeke o. Ele be amesiwo bui be suklidɔ le yewo ŋu nate ɖe atikewɔla si bi ɖe mɔxexe na dɔa kple enunɔnɔ me ŋu.\n^ mm. 11 Edze abe amidede ɖe ƒo gbɔ akpa hea afɔku geɖe vanɛ wu amidede ɖe kpe gbɔ ene.\n^ mm. 13 Atamanolawo dea wo ɖokui afɔku si lolo wu gɔ̃ hã me, elabena atamanono gblẽa nu le dzia ŋu eye wònaa ʋukawo me miãna be ʋu mete ŋu sina yia ŋutilãa ƒe teƒeteƒewo o. Agbalẽ aɖe gblɔ be suklidɔléla siwo ƒe afɔ alo abɔ wolã la dometɔ 95 le alafa me nye atamanolawo.\n^ mm. 16 Wokpe ɖe amesiawo dometɔ aɖewo ŋu to atikenonowo dzi. Atike siawo dometɔ aɖewo nye esiwo kpena ɖe ƒomeɖea ŋu be wòadza insulin geɖe, bubuwo ɖea ʋumesukli ƒe agbɔsɔsɔ dzi kpɔtɔna, eye ɖewo hã ɖea mɔxexe na insulin dzi kpɔtɔna. (Zi geɖe la, womeŋlɔa atikenono siawo na amesiwo ŋu suklidɔ Ha 1 le o.) Fifia la, womate ŋu ano insulin to nu me o, elabena mɔ si dzi nuɖuɖu tona tuna ɖe dɔme na ame naa nunyiame sia kakana hafi wòɖoa ʋukaa me. Insulin tikewɔwɔ kple atikenonowo mete fli ɖe kamedede kple nu nyui ɖuɖu ƒe hiahiã me o.\n^ mm. 26 Kɔdzitɔwo kafui be dzesidegbalẽvi nanɔ suklidɔlélawo ŋu ɣesiaɣi eye woado kɔgɛ alo alɔnugɛ aɖe si ade dzesi wo. Le nɔnɔme sesẽwo me la, dzesidenu siawo ate ŋu axɔ ame ɖe agbe. Le kpɔɖeŋu me, woate ŋu awɔ vodada abu ʋumesukli ƒe agbɔmasɔmasɔ ƒe dzesiwo dɔléle bubu ƒe nuwɔna alo ahamumu me kuxi aɖee gɔ̃ hã.\nEdzea Ðeviwo Dzia?\nÐk. Arthur Rubenstein, si nye lãmetsiŋutinunyala xɔŋkɔ kple Mount Sinai Tikewɔwɔsrɔ̃ƒe si le New York ƒe tatɔ gblɔ be: “Suklidɔ va le ɖeviwo dzi dzem.” Le nyateƒe me la, ƒexɔxɔ si koŋ dzi suklidɔ dzea egɔme tsoe le ɖiɖim. Esi Ðk. Robin S. Goland, si nye suklidɔ ŋutinunyala nɔ nu ƒom tso suklidɔ Ha 2 lia ŋu la, egblɔ be: “Le ƒe ewo siwo va yi me la, míenɔ nu fiam atikewɔwɔ srɔ̃lawo be dɔ sia meléa amesiwo mekpɔ xɔ ƒe 40 o la o. Fifia la, míele ekpɔm le amesiwo mekpɔ xɔ ƒe 10 haɖe o ŋu.”\nNukatae suklidɔ le dzidzim ɖe edzi le ɖeviwo dome? Ɣeaɖewoɣi la, ete ŋu tsoa domenyiŋusẽ gbɔ. Ke hã, lolo akpa kple teƒe si ame le hã te ŋu nyea nusiwo henɛ vɛ dometɔ aɖewo. Le ƒe 20 siwo va yi me la, ɖevi siwo lolo akpa ƒe agbɔsɔsɔ dzi ɖe edzi zi gbɔ zi eve. Nuka gbɔe wòtso? Ðk. William Dietz, si le United States Dɔlélenutsitsi Kple Mɔxexe Ðe Enu Dɔwɔƒe gblɔ be: “Le ƒe 20 siwo va yi me la, tɔtrɔ geɖe va amewo ƒe nuɖuɖu kple kamedede me. Esiawo dometɔ aɖewoe nye agbenɔnɔ ɖe nuɖuɖu siwo tso nuɖuɖudzraƒewo dzi fũ ƒe dzidziɖedzi; ŋdinuɖuɖu dadaƒu ƒe dzidziɖedzi; aha viviwo nono fũ kple ɖaƒleɖuɖu ƒe dzidziɖedzi; [kamedefefewo] wɔwɔ le suku ƒe toyiyi; kple ɖiɖiɖemeɣiwo ɖeɖe ɖa le sukuwo me.”\nWomate ŋu ada suklidɔ keŋkeŋ o. Eyata nunya le eme be woawɔ ƒewuivi aɖe si ŋu dɔa le ƒe aɖaŋuɖoɖo dzi, amesi gblɔ kpuie ko be: “Ƒo asa na nuɖuɖu siwo me nunyiame mele o eye nànɔ kame dem.”\n[Aɖaka/Nɔnɔmetata si le axa 8, 9]\nAkpa si Ʋumesukli Wɔna\nƲumesukli mee lãmenugbagbevi biliɔn teƒe akpe nane siwo nɔa ŋutilãa me la kpɔa ŋusẽ tsonɛ. Gake hafi sukli sia nage ɖe lãmenugbagbeviawo me la, ehiã “safui” aɖe—insulin, si nye lãmetsi aɖe si ƒomeɖe dzana. Le suklidɔ Ha 1 gome la, ŋutilãa mewɔa insulin la kura o. Le suklidɔ Ha 2 lia gome la, ŋutilãa wɔa insulin la gake ɖeko mesɔa gbɔ o. * Gawu la, lãmenugbagbeviawo melɔ̃na ɖea mɔ insulin gena ɖe wo me o—si nye nɔnɔme aɖe si woyɔna be mɔxexe na insulin ƒe dɔwɔwɔ. Eyata le suklidɔ evea siaa gome la, nu ɖeka tɔgbee va dzɔna mlɔeba: ʋumesukli si hiã la meɖoa nugbagbeviawo gbɔ o alo ʋumesuklia sɔa gbɔ akpa wòzua afɔku.\nLe suklidɔ Ha 1 gome la, dɔnɔa ƒe dɔlélenutsiŋutete dzea ƒomeɖe me nugbagbevi siwo wɔa insulin la dzi. Eyata suklidɔ Ha 1 nye dɔléle si me ame ŋutɔ ƒe dɔlélenutsiŋutete ganɔa nu gblẽm le eɖokuitakpɔnuwo ŋu le, eye woyɔnɛ ɣeaɖewoɣi be dɔlélenutsiŋutete suklidɔ. Nusiwo ate ŋu ana dɔlélenutsiŋutetea nadze nugbagbeviawo dzi dometɔ aɖewo nye dɔlékuiwo, aɖitikewo, kple atike ƒomevi aɖewo. Ate ŋu atso domenyiŋusẽ hã gbɔ, elabena zi geɖe la, suklidɔ Ha 1 nɔa ƒome aɖewo koŋ me, eye Caucasiatɔwo domee wòbɔ ɖo wu.\nLe suklidɔ Ha 2 lia gome la, exɔxɔ tso domenyiŋusẽ me nu gasẽna gɔ̃ hã wu, gake mebɔ ɖe Caucasiatɔwo dome fũ o. Australia kple Amerika vidzidziwo koŋ domee wòbɔ ɖo wu, eye le xexeame godoo la, Amerika-vidzidziwo domee suklidɔ Ha 2 lia bɔ ɖo wu. Numekulawo le ƒomedodo si le agbedomenyiŋusẽ kple lolo akpa, kpakple alesi wòdzena be amidede akpa koŋ gbɔe mɔxexe na insulin ƒe dɔwɔwɔ tsona le amesiwo ƒe ƒome me dɔlélea le gome la ŋuti numekuku wɔm. * To vovo na suklidɔ Ha 1 la, amesiwo xɔ wu ƒe 40 koŋ dzie suklidɔ Ha 2 lia dzena.\n^ mm. 44 Suklidɔlélawo dometɔ 90 lɔƒo le alafa me léa suklidɔ Ha 2 lia. Tsã la, woyɔnɛ be “insulin mahiãmahiã” alo “gege ɖe tsitsi me” suklidɔ. Ke hã, ŋkɔ siawo mesɔ tututu o, elabena suklidɔ Ha 2 lia lélawo dometɔ 40 sɔŋ le alafa mee hiãa insulin. Gawu la, ɖeviwo ƒe agbɔsɔsɔ dovoɖiname aɖe—siwo dometɔ aɖewo meɖo ƒewuiwo gɔ̃ hã me o—ŋue wole suklidɔ Ha 2 lia kpɔm le.\n^ mm. 46 Zi geɖe la, wobunɛ be ame lolo akpa ne eƒe kpekpeme gbɔ kpekpeme nyuitɔ ŋu alafa memama 20.\nAkpa si Ƒomeɖe Wɔna\nƑomeɖe si ƒe lolome de sɔsɔ ge kple akɔɖu la mlɔ dɔgboa megbe tututu. Agbalẽ si nye The Unofficial Guide to Living With Diabetes gblɔ be: “Ƒomeɖe si ŋu ŋusẽ le wɔa dɔ kple fɔléleɖenuŋu geɖe madzudzɔmadzudzɔe, nɔa asi trɔm le sukli agbɔsɔsɔ si ge ɖe ʋua me ŋu wòdana sɔna to insulin agbɔsɔsɔ si sɔ ɖoɖo ɖa me, esime ʋumesuklia ƒe agbɔsɔsɔ le dzi yim gale ɖiɖim le ŋkekea me.” Ƒomeɖe me nugbagbeviwo gbɔe insulin sia tsona.\nNe ƒomeɖe me nugbagbeviwo do kpo insulin agbɔsɔsɔ si hiã ɖoɖo ɖa la, enaa sukli sɔa gbɔ ɖe ʋua me, si woyɔna be hyperglycemia. Esi to vovo na esiae nye hypoglycemia—si nye ʋumesuklia ƒe agbɔmasɔmasɔ. Aklã wɔa dɔ aduadu kpena ɖe ƒomeɖe ŋu wotrɔna asi le sukli agbɔsɔsɔ si ge ɖe ʋua me la ŋu to sukli si tsi edzi la ɖeɖe adzra ɖo me, si woyɔna be glycogen. Ne ƒomeɖe ɖe gbe na aklã la, egbugbɔna trɔa sukli si wòɖe dzra ɖo nana ŋutilãa wòzãna.\nAkpa si Sukli Wɔna\nAme geɖe gblɔna vodadatɔe be sukli geɖe ɖuɖue hea suklidɔ vɛ. Atikewɔwɔ me numekukuwo ɖee fia be lolo akpa—sukli agbɔsɔsɔ kae nèɖuna o—ye dzia dɔlélea xɔxɔ ƒe afɔkua ɖe edzi le amesiwo ƒe ƒome me dɔa le la gome. Ke hã, sukli ɖuɖu akpa menaa wonɔa lãmesẽ me o, elabena nunyiame geɖe mele eme o eye wònaa wololona akpa.\nNukpɔsusu masɔmasɔ bubu hãe nye be sukli dzroa suklidɔlélawo kutɔkutɔe. Gake le nyateƒe me la, alesi nu viviwo dzroa ame akpa gãtɔe la, nenemae wòdzroa woawo hãe. Ne womelé ŋku ɖe suklidɔ ŋu o la, ate ŋu ana dɔ nanɔ ame wum vevie—gake menye ɖe sukli ŋu kokoko o. Suklidɔlélawo ate ŋu aɖu nu viviwo, gake ele be woalé ŋku ɖe sukli ŋu le woƒe nuɖuɖuwo katã me.\nNumekuku siwo wowɔ nyitsɔ laa ɖee fia be nuɖuɖu siwo me atikutsetsesukli le—si nye sukli si nɔa atikutsetsewo kple amagbewo me—fũ ate ŋu axe mɔ na insulin ƒe dɔwɔwɔ, eye ate ŋu ana lãwo gɔ̃ hã naxɔ suklidɔ, aleke kee woƒe lolome ɖale o.\n[Nuwo ƒe nɔnɔmewo/Nɔnɔmetata siwo le axa 8]\nSuklidɔ Gɔme Ðeɖe Kpuie\nAmesi Le Lãmesẽ Me Suklidɔ Ha 1 Suklidɔ Ha 2 Lia\nLe nu ɖuɖu megbe la, Dɔlélenutsiŋutete dzea Zi geɖe la, insulin\nƒomeɖe (pancreas) wɔa dɔ ƒomeɖe me nugbagbevi sue aɖe koe\nle sukli agbɔsɔsɔ siwo wɔa insulin la dzi. ƒomeɖea te ŋu wɔna\nsi va ʋua me la ŋu, Esia wɔnɛ be womete\nto insulin (lãmetsi si ŋu wɔa insulin o\nkpɔa sukli si nɔa ʋu me\nzazã gbɔ) agbɔsɔsɔ\nsi sɔ la ɖoɖo ɖa me\nLãmenugbagbevi siwo Insulin ƒe kpekpeɖeŋu Ne lãmetsixɔlaawo\nnɔa lãmekawo ŋu kpakple manɔmee la, ʋumesukli mete ŋu le insulin\nlãmenugbagbevi bubuwo xɔa kuikuiawo mate ŋu xɔm tututu o la,\nInsulin la ƒe akpa sue aɖe. age ɖe lãmeka ŋu mɔnu siwo hiã be\nNe woxɔe la, mɔnu nugbagbeviawo me o woaʋu be ʋumesuklia\naɖe ʋuna eye ʋumesukli nage ɖe wo\nkuikuiwo gena ɖe lãmeka me la meʋuna o\nŋu nugbagbeviawo me\nƲumesuklia nyina ɖe Sukli va sɔa gbɔ\nlãmeka ŋu nugbagbeviawo ɖe ʋua me akpa, hetɔtɔa\nme eye wozãnɛ wòvɔna. ŋutilãa ƒe dɔwɔna veviwo\nEsia wɔnɛ be ʋumesukli me eye nu gblẽna le ʋukawo ŋu\nƒe agbɔsɔsɔ dana sɔna\nMɔnu si Ʋuna\nLãmenu si me Domenyiŋusẽfianu Nɔna\nŊutsu: The Complete Encyclopedia of Illustration/J. G. Heck\nNuɖuɖu nyui le vevie na suklidɔlélawo\nSuklidɔlélawo ate ŋu awɔ agbemedɔ nyui ɖesiaɖe\nƉoe Ɖe Amewo Ɖoe Ɖe Amewo Dɔa Yɔyɔ me Kuxiwo\ng03 5/8 axa 5-11


NUKATAE Mawu meɖo ŋutifafa gbe siwo xexeame ƒe subɔsubɔha vovovoawo kplɔlawo do ɖa ŋu o? Eƒe ŋuɖoɖo ʋãme aɖe le Biblia me. Menye ɖe Mawu metsɔ ɖeke le ŋutifafa ƒe nya me o—elɔ̃ ŋutifafa vevie wu subɔsubɔhakplɔla siwo doa gbe ɖa bianɛ gɔ̃ hã. Le nyateƒe me la, Mawu wɔ ɖoɖo tɔxɛwo ɖe ŋutifafa hehe va xexeame ŋu xoxo. Ewɔ afɔɖeɖe veviwo hã ɖe taɖodzinu ma ŋu xoxo. Egblɔ eƒe tameɖoɖowo na ameƒomea wo me kɔ ƒã. Gake nublanuitɔe la, xexeame ƒe subɔsubɔhawo ŋe aɖaba ƒu nusi Mawu gblɔ ƒe akpa gãtɔ dzi.\nGbaɖegbe kee Mawu do “dzidzimevi,” si nye dziɖula, ƒe ŋugbe, amesi Biblia ɖɔ, hegblɔ nya geɖe ku ɖe amesi nye ge wòala ŋu. (Mose I, 3:15; 22:18; 49:10) Nyagblɔɖila Yesaya, si wonya nyuie ɖe eƒe Mesia ŋuti nyagblɔɖi ɖedzesiwo gbɔgblɔ ɖi ta, ŋlɔ ku ɖe Kplɔla si ƒe ŋugbe wodo ŋu be anye “Ŋutifafafia” ɖe anyigba dzi eye “seɖoƒe manɔe na ŋutifafa” le eƒe dziɖuɖu te o. (Yesaya 9:6, 7) Esi wònye Dziɖula si le dziƒo ta la, ade nu amegbetɔ ƒe nya me eye wòaɖe vɔ̃ɖinyenye ɖa keŋkeŋ ahatrɔ anyigba wòazu paradiso, si me madzɔmadzɔnyenye, dɔléle, hiãkame, alo ku manɔ o. Ŋutifafa kple agbe mavɔ nɔnɔ anɔ anyi tegbee. (Psalmo 72:3, 7, 16; Yesaya 33:24; 35:5, 6; Daniel 2:44; Nyaɖeɖefia 21:4) Ɣekaɣie esia ava eme?\nXexeame ƒe Ŋutifafa Tu Aƒe\nYesu gblɔ na eƒe nusrɔ̃lawo be nudzɔdzɔ ɖedzesi siwo ʋuʋua xexeame adzɔ le ɣeyiɣi ma ke me ado ŋgɔ na nuɖoanyi vɔ̃ɖi sia ƒe nuwuwu kple ameƒome yeye aɖe ƒe gɔmedzedze. (Mateo 24:3, 7-13) Nudzɔdzɔ siawo dometɔ geɖe—siwo nye aʋawɔwɔwo, nuɖuɖu ƒe veve, anyigbaʋuʋuwo, kple bubuawo—dzɔ enuenu le ɣeɣiɣi vovovo siwo va yi me. Gake wo katã medzɔ kpɔ le ɣeyiɣi ɖeka ma ke me le xexeame godoo hegblẽ nu le amegbetɔwo ŋu abe alesi wòle dzɔdzɔm le míaƒe ɣeyiɣi sia me ene o. Eye afɔku mawo ƒe nugblẽƒe dea ŋgɔ sasasã fifia wu alesi wònɔ tsã elabena amewo va sɔ gbɔ ɖe anyigba dzi wu.\nNudzɔdzɔ bubu si ŋu Biblia gblɔ nya ɖi le enye alesi amegbetɔwo le woƒe nutoa me gblẽm fifia. (Nyaɖeɖefia 11:18) Gakpe ɖe eŋu la, ele be woawɔ xexeame katã ƒe nuxlɔ̃amedɔ aɖe, si nye gbeƒãɖeɖe “fiaɖuƒeŋutinya nyui” ade goe hafi nuwuwu si wogblɔ ɖi la nava. Egbea la, Yehowa Ðasefowo le xexeame katã ƒe dɔ sia wɔm.—Mateo 24:14.\nNyagblɔɖi mawo ƒe emevava nye nyanyui na ameƒomea me tɔ wɔnuteƒewo. Xexe yeye si me ŋutifafa blibo anɔ si ŋu nya wogblɔ ɖi la tu aƒe! Esia naa kakaɖedzi mí be fuléle kple ŋɔdzinuwɔwɔ nu ayi keŋkeŋ mlɔeba. Biblia la gblɔ be: “Womawɔ vɔ̃ aɖeke o, eye womahe gbegblẽ ava nye tonyigba kɔkɔe blibo la dzi o; elabena sidzedze Yehowa xɔ anyigba la dzi, abe alesi tsi yɔ atsiaƒu me ene.”—Yesaya 11:9.\nGbedodoɖa na Mawu menye nuwɔna gbɔlo aɖe alo kɔnu dzro aɖe ko o. Woyɔ Yehowa le Biblia me be ‘Gbedodoɖasela.’ (Psalmo 65:3) Eyata eɖoa to dzianukwaretɔwo ƒe gbedodoɖa gbogbo siwo wodona ɖa le anyigba dzi le ɣeɣiɣi ɖeka ma ke me. Ekema ɖe nudidi aɖewo li siwo gbɔ wòle be woaɖo hafi woase míaƒe gbedodoɖawoa? Biblia la gblɔ be ele be dzianukwaretɔ siwo srɔ̃ Biblia me nyateƒewo tso Mawu ŋu nawɔ ɖe wo dzi, eye woazu “nyateƒegbedoɖalawo,” siwo subɔnɛ le “gbɔgbɔ kple nyateƒe me.” (Yohanes 4:23) Meɖoa to amesiwo mewɔa eƒe lɔlɔ̃nu o: “Amesi ɖe to ɖa, be yemase [Mawu ƒe] se o la, eƒe gbedodoɖa ke hã nye ŋunyɔ.”—Lododowo 28:9.\nNublanuitɔe la, subɔsubɔhakplɔla geɖewo mefia nu ku ɖe tame si Mawu ɖo be yeahe ŋutifafa vɛ ŋu alo doa gbe ɖa bianɛ o. Ke boŋ wodoa gbe ɖa ɖe amegbetɔwo ƒe dziɖuɖuwo ta be woakpɔ kuxi mawo gbɔ, esime Mawu ƒe Nya la gblɔ eme kɔ ƒã be, “amegbetɔ ƒe mɔ kple ŋutsu ƒe zɔzɔme la menye eya ŋutɔ si me wòle, ne eƒe azɔlime nato mɔ ɖeka o.”—Yeremya 10:23.\nWogblɔe ɖi be “le ŋkeke mlɔeawo me,” si nye míaƒe ɣeyiɣia me la, ŋutifafalɔ̃lawo aɖo ta kpɔɖeŋu “Yehowa ƒe aƒe ƒe to”—si nye tadedeagu vavãtɔ la gbɔ. Amesiawo awɔ tɔtrɔ ɖedzesiwo le woƒe agbe me: “Woatsɔ woƒe yiwo atu kodziwoe, eye woatsɔ woƒe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.”—Yesaya 2:2-4.\nÐe subɔsubɔha aɖe li egbea si le agbagba dzem be yeanɔ agbe ɖe nya mawo nua? Alo ɖeko subɔsubɔhawo katã ƒoa nu tso ŋutifafa ŋu eye wogakpɔtɔ dea aʋawɔwɔ dzia? Ne ègado go Yehowa Ðasefowo ake la, míekpe wò be nàna woadzro nya siwo ku ɖe ŋutifafa ŋu me kpli wò be nànya subɔsubɔha si le nu fiam amewo be woanɔ anyi kple amewo katã le ŋutifafa me.\nƉoe Ɖe Amewo Ɖoe Ɖe Amewo Amekae Ahe Ŋutifafa Mavɔ Vɛ?\ng02 11/8 axa 24-25